
থু 


এক 


যশোহর জেলায় সাগরদাড়ী, নামে একটি গ্রাম আছে। 
যশোহর হইতে এই গ্রামটি আটাশ মাইল দক্ষিণে অবস্থিত | 
কপোতাক্ষী নদী ইহার তিন দিক বেষ্টন করিয়া প্রবাহিত 
হইতেছে । এই স্থানের বিখ্যাত দত্তবংশে বাংলা ১২৩০ সালের 
১২ই মাঘ, ইংরেজী ১৮২৪ সালের ২৫শে জানুয়ারী ‘মেঘনাদ বধ’- 
কাব্যরচয়িতা অমরকবি মধুসুদন জন্ম গ্রহণ করেন। 

মধুস্থদনের পিতার নাম রাজনারায়ণ দত্ত এবং মাতার নাম 
জাহ্নবী দেবী ৷ জাহ্নবী দেবী খুলনা জেলার কাটপাড়ার জমিদার 
গৌরীচরণ ঘোষের FO AEM মাতুলবংশও তাহার 
পিতৃবংশের ন্যায় খ্যাতিসম্পন্ন ছিলেন । জাহ্নবী দেবী cae 
পরায়ণতা, দানশীলতা, আশ্রিতবাৎসল্য, পরদুঃখকাতরতা 
প্রভৃতি গুণে বিভূষিত! ছিলেন। তাহার ন্যায় গুণবতী মহিলা 
তৎকালে বঙ্গসমাজে অতি বিরল ছিল বলিলে বেশি বলা হয় 
ন!। তিনি মুক্তহস্তে দান করিতেন এবং আমোদপ্রমৌদে অর্থ 
ব্যয় করিতে কখনও কার্পণ্য করিতেন না । স্বামিসেবাকে তিনি৷ 
জীবনের সৰ্ব্বশ্ৰেষ্ঠ কর্তব্য বলিয়া, মনে করিতেন। মধুসুদন 

যেমন AAMAS, বুদ্ধিমত্তা প্ৰভৃতি গুণ পিতার নিকট হইতে 
পাইয়াছিলেন, তদ্রপ হৃদয়ের সরলতা, উদারতা, কোমলতা, 
প্রেমপ্রবণত। প্রভৃতি গুণসমূহও লাভ করিয়াছিলেন মাতার 
নিকট হইতে ৷ মধুসুদন যেরূপ কতকগুলি পিতৃগুণের অধিকারী 
হইয়াছিলেন, সেইরূপ কতকগুলি দোবও উত্তরাধিকারসুত্রে 
তিনি পিতার নিকট হইতে লাভ করিয়াছিলেন। পিতার 
বুদ্ধিমত্তা, বাক্পটুতা, বিদ্যান্ুরাগ, সহৃদয়তা যেমন তিনি লাভ 
করিয়াছিলেন, তদ্ৰূপ পিতার বিলাসপরায়ণতা, অমিতব্যয়িত৷ 
প্রভৃতি দোবগুলিও সম্যক্রূপেই লাভ করিয়াছিলেন | 

ফারসী ভাষায় রাজনারায়ণ দত্তের অগাধ পারদশিতা ছিল। 
এই জন্য তিনি মুন্সী রাজনারায়ণ নামে পরিচিত ছিলেন। 
তিনি স্বয়ং কবিত্বশক্তিসম্পন্ন না হইলেও, কবিতা, ও সঙ্গীতের 
প্রতি তাহার গভীর অনুরাগ ছিল। আগমনী এবং বিজয়া- 
সঙ্গীত শুনিতে শুনিতে তিনি, একেবারে আত্মহারা হইয়া 
যাইতেন। মধুস্থুদনের কবিত্বশক্তি পরোক্ষভাবে পিতার নিকট 
হইতেই প্ৰাপ্ত । যে সৌন্দৰ্ধ্যপিপাস| মধুস্থদনের চরিত্রের একটি 
বিশেষত্ব ছিল,তাহা তিনি পিতার নিকট হইতেই পাইয়াছিলেন। 

রাজনারায়ণ স্বীয় বিদ্যাবুদ্ধিবলে কলিকাতা সদর দেওয়ানী 
আদালতের একজন প্রসিদ্ধ উকিল হইয়াছিলেন। এই ব্যবসায়ে 
তিনি অগাধ অর্থ উপার্জন করিয়াছিলেন। তৎকালে তাহার ন্যায় 
বিচক্ষণ উকিল সদর আদালতে অতি অল্পই ছিল। রাঁজনারায়ণ 
তাহার উপাঞ্জিত সমুদয় অর্থই মুক্তহস্তে দান করিয়া ফেলিতেন। 
দানশীলতা ছিল তাহার চরিত্রের একটি বিশেষত্ব ৷ 

মধুস্থদনের পিতার চারি বিবাহ। জাহ্নবী দেবী জীবিত 
, থাকিতেই রাজনারায়ণ আরও তিনটি বিবাহ করেন। জাহ্নবী 
দেবীই সৰ্ব্বজ্যেষ্ঠ৷ AB | 

মধুসুদন যে সময়ে জন্মগ্রহণ করেন, তখন সাগরদাড়ীর দত্ত- _ 
বংশের খুব সচ্ছল AIA । সুতরাং মধুস্থদনের জাতকৰ্ম্মাদি খুব 
সমারোহের সহিতই সম্পন্ন হইয়াছিল । বিশেষতঃ চারিভ্রাতার 
মধ্যে সৰ্ব্বকনিষ্ঠের পুত্র বলিয়া মধুস্ুদনের ' আদরের সীম! 
ছিল না। 

মধুসূদনের জন্মগ্রহণের চারিবংসরের মধ্যেই তাহার অপর 
দুইটি ভ্রাতার জন্ম হয়, কিন্তু অতি শৈশবেই তাহারা কালগ্রাসে 
পতিত হন। এই দুইটি ভ্রাতার অকালমৃত্যুতে এবং অপর 
ভ্ৰাতা-ভগিনীর অভাবে মধুস্থূদন পিতা, মাতা, পিতৃব্য ও 
অন্যান্ত আত্মীয়স্বজনের একান্ত আদরের পাত্র ছিলেন। 
যেরূপ আদরে ও AR মধুস্থদনের শৈশব অতিবাহিত 
হইয়াছিল, সাধারণতঃ রাজপুত্রদের ভাগ্যেও তদ্রপ ঘটে না। 
অতিরিক্ত স্বেহৰশতঃ আত্মীয়স্বজনেরা তাহার সকল কার্য্যেই 
প্রশ্রয় দিতেন। তাহার যখন যাহ! ইচ্ছ৷ হইত, তখনই তিনি 
তাহা করিতেন, কেহ তাহাতে বাধা দিত না। শৈশবে এইরূপ 
প্রশ্রয় পাইয়াই WMA বাল্য হইতেই স্বেচ্ছাচারে অভ্যস্ত 
হইয়া পড়িয়াছিলেন; সেইজন্য ভবিষ্যৎ জীবনে তিনি আর 
আত্মলংযম অভ্যাস করিতে পারেন নাই। - 

জাহ্নবী দেবী মধুস্থদনকে এত ভালবাসিতেন যে, তিনি 
তাহাকে চঙ্ষুর অন্তরাল করিতে পারিতেন ন৷৷ মধুনুদন 

পাঠশালায় গেলে ফিরিয়া না আসা পর্য্যন্ত জননী ব্যাকুল 
হৃদয়ে তাহার আগমনপথের দিকে চাহিয়া থাকিতেন। 
মধুকুদনের শৈশবে হৃদয় এত AZAT ছিল যে, বাড়ীর 
দাসদানীকে তিনি অত্যন্ত ভালবাসিতেন। তাহারা মধুস্থদনের 
নিকট কখনও কোনও জিনিস বা পুরস্কার চাহিয়া ব্যর্থমনোরথ 
হইত all প্রতিবাসিগণের মধ্যে কাহারও কোনও অভাব 
দেখিলে মধুস্থুদন সর্ববপ্রযন্ত্ে তাহা দূর করিতে চেষ্টা করিতেন। 


দুই 

মধুন্থদনের বয়স যখন সাত বৎসর, তখন তাহার পিত৷ 
কলিকাতার সদর দেওয়ানী আদালতে ওকালতি আরম্ভ করেন। 
থিদিরপুর অঞ্চলে একটি বাড়ী ভাড়া করিয়া তিনি তথায় 
বাস করিতেন। মধুন্থদন জননীর সহিত সাগরদাড়ীতেই 
বাস করিতেন। 

গ্রামের পাঠশালাতেই মধুন্থৃদনের RTAS হয়। পড়াশুনার 
দিকে মধুস্থদনের একান্ত অন্থুরাগ ছিল। সাধারণতঃ দেখা যায়, 
যাহারা ধনীর সন্তান বা যাহার! শৈশবে গুরুজনদিগের নিকট 
হইতে অধিকতর প্রশ্রয় পাইয়া থাকে, অধ্যয়নের দিকে 
তাহাদের প্রায়ই অনুরাগ পরিলক্ষিত হয় না। কিন্তু মধুস্থদনের 
চরিত্রে এই দোষ স্পর্শ করে নাই। অধ্যয়নাসক্তি ও কাব্যানুরাগ 
__এই-ছুইটি গুণ মধুস্থুদনের চরিত্রে শৈশব হইতেই বিকশিত 
হুইয়াছিল। পাঠশালার ছাত্রদিগের মধ্যে কিসে তিনি 
পড়াশুনায় সর্বশ্রেষ্ঠ হইবেন, ইহাই ছিল তাহার এঁকান্তিক : 
চেষ্টা। হিন্দু কলেজে অধ্যয়ন করিবার সময়েও তাহার এই 
চেষ্টা মন্দীভূত হয় নাই | 

সংসারে বড় হইবার আকাঙ্জার বীজ শৈশব হইতেই 
অধুন্ুদনের হৃদয়ে উপ্ত হইয়াছিল। সমসাময়িক লেখকদিগের 
মধ্যে সর্বশ্রেষ্ঠ হইবেন, পরিণত বয়সে ইহাই তাহার অন্তরের 
একান্ত আকাজ্ষা হইয়াছিল এবং যতদিন তাহা হইতে পারেন 

নাই, ততদিন তিনি frase হন নাই। তাহার বাল্যের 
উচ্চাভিলাব জননীর প্রদত্ত উৎসাহবাক্যে এবং পিতার আদর্শে 
সম্যক্‌ পরিপুষ্টি লাভ করিয়াছিল। আন্তরিক উচ্চাভিলাব ও 
বিদ্যান্ুরাগগুণেই মধুসূদন বঙ্গদেশের একজন গণ্যমান্ বিদ্বান 
হইতে পারিয়াছিলেন। পরিণত বয়সেও তাঁহার বিছ্যান্থরাগ 
কিঞ্চিৎ মাত্র হাস পায় নাই। মাঁদ্রাজে থাকিতে তিনি তেলেগু, 
তামিল, হিক্র ও সংস্কৃত ভাবায় এবং ফ্রান্সে অবস্থানকালে 
ফরাসী, Stil ও ইতালীয় ভাষায় সফলতা অৰ্জ্জন করিয়া 
ছিলেন। কলিকাতার এশিয়াটিক সোসাইটি ও লণ্ডনের বৃটিশ 
মিউজিয়ম, যেখান হইতেই স্মুবিধা পাইতেন, সেখান হইতেই 
পুস্তক আনাইয়া তিনি স্বীয় জ্ঞানপিপাসা নিবারণ করিতেন। 
পরবর্তী জীবনে রোগ, শোক, অর্থাভাবজনিত দুঃখ তাহার 
জীবনকে অত্যন্ত অশীস্তিময় করিয়! তুলিয়াছিল। সেই দারুণ 
অশান্তির মধ্যেও তিনি জ্ঞানানুশীলন হইতে বিরত হন নাই৷ 
মধুস্থদনের জীবনের চরমোৎকর্ষ তাহার কাব্যান্থুরক্তি t 
নানাদেশীয় কাব্যশাস্ত্রের অনুশীলনে তাহার সমকক্ষ আর কোন 
ব্যক্তি এ পর্যন্ত বোধ হয় বঙ্গদেশে জন্মগ্রহণ করেন নাই৷৷ 
মধুস্থদনের জীবনের অনেক গুণের ন্যায় এই কাব্যান্থ্রাগও 
তিনি লাভ করিয়াছিলেন তাহার জননীর নিকট হইতে । সেই 
যুগেও জাহ্নবী দেবী লেখাপড়া শিক্ষা করিয়াছিলেন। তিনি 
রামায়ণ, মহাভারত, কবিকঙ্কণ চণ্ডী প্রভৃতি অতি waa সহিত 
পাঠ করিতেন ৷ মধুসূদন আট-দশ বৎসর বয়সের সময় জননীকে 
এবং পাড়াপ্রতিবাসিনীদিগকে এই সমুদয় গ্রন্থ পড়িয়া শুনাইতেন 


এ. = > 

এবং তাহা কণ্ঠস্থ করিতেন। মাদ্ৰাজে অবস্থানকালে যখন 


. চর্চার অভাবে তিনি বঙ্গভাষা বিস্মৃত হইতেছিলেন, তখন 


কলিকাতা হইতে রামায়ণ ও মহাভারত আনাইয়! তাহা পাঠ 
করিতেন। কেবল রামায়ণ-মহাভারতই নহে, তিনি অন্যান্য 
বাংল কাব্যগ্রন্থও wea সহিত পাঠ করিতেন। রামায়ণ ও 
মহাভারতপাঠের সহিত মধুস্থদনের ভবিষ্যৎ গৌরবময় জীবন 
অতি নিবিড়ভাবে জড়িত। বাল্যে পুনঃ পুনঃ রামায়ণ ও 
মহাভারত পাঠ করিয়া তিনি তাহার কবিত্বশক্তিকে উদ্বোধিত 
করিয়াছিলেন 

শৈশবে মধুসুদন যে পাঠশালায় অধ্যয়ন করিতেন, সেই 
পাঠশালার গুরুমহাশয় অত্যন্ত কাব্যান্থুরাগী ছিলেন। বহু 
ফারসী কবিতা তাহার কণ্ঠস্থ ছিল। ছাত্রদিগকে তিনি তাহ 
মুখস্থ করিতে উৎসাহ দিতেন। এই উৎসাহে অনুপ্রাণিত হইয়া 
মধুনসুদন বহু ফারসী কবিতা কণ্ঠস্থ করেন এই গুরুমহাঁশয়ের 
উৎসাহ এবং অনুপ্রেরণা মধুস্থদনের কাব্যজীবনন্ফুরণের পক্ষে 
বিশেষ সহায়ক হইয়াছিল l 

কাব্যান্ুরাগের স্যায় মধুস্থদনের হৃদয়ে সঙ্গীতপ্রিয়তাঁও ছিল 
অসাধারণ। গীতবাগ্য তিনি বড়ই ভালবাসিতেন। আগমনী 
গান ও বিজয়া সঙ্গীত শুনিতে শুনিতে ভাবে তিনি এতই 
বিভোর হইয়া যাইতেন যে, তাহার ছুই নয়নে অশ্রুধারা বহিতে 
আরন্ত করিত। পরিণত বয়সেও এই সঙ্গীতান্থুরাগ তাহার 
হৃদয়ে সমীনভাবেই বর্তমান ছিল। 

মধুন্দনের জন্মভূমি সাগরদাড়ী ছিল অতুলনীয় প্রাকৃতিক 

শোভায় পরিপূর্ণ । ইহার তিন দিকেই প্রসন্নসলিলা কপোতাক্ষী 
নদী নিৰ্ম্মল জলের তরঙ্গ বিস্তার করিয়া অবিরাম গতিতে বহিয়া 
চলিয়াছে। ঘনসন্নিবিষ্ট পাদপরাজিতে সাগরদাড়ী ছায়াচ্ছন্ন। 
সেই কুঞ্জবীথিকা অনবরত কোকিল, পাপিয়া, ঘুঘু শালিক 
প্রভৃতি বিহঙ্গের মধুর কাকলীতে মুখরিত। তৃণাচ্ছাদিত ভূমি 
নদীর জল পর্য্যন্ত প্রসারিত রহিয়াছে | নদী, প্রান্তর, বৃক্ষকুণ্জ-_ 
যে সকল উপাদান লইয়া বিশ্বত্রষ্টা পল্লী প্রকৃতি রচন! করিয়াছেন, 
সাগরদাড়ীতে তাহার কোনও অভাবই ছিল ন! । কপোতাক্ষীর 
পশ্চিমদিকে সুদূরপ্রসারিত শ্যামল প্রান্তর । নদীর উভয় তটে 
ঘনসন্নিবিষ্ট বৃক্ষলতার অন্ত্ররালে কুষকদিগের কুটার। শৈশব 
এই গ্রাম্য সৌন্দর্যে অতিবাহিত করিয়া মধুসুদনের হৃদয়ে 
কাব্যের অন্থপ্রেরণা জন্মিয়াছিল। মধুস্থদন পরিণত বয়সে যখন 
সুদূরে অবস্থান করিতেছিলেন, তখনও তিনি সাগরদাড়ীর 
অনুপম সৌন্দর্য্য বিস্মৃত হইতে পারেন নাই। বহুকাল বিদেশে 
কাটাইয়া একবার সাগরদাড়ীতে আসিয়া মধুস্থদলন বলিয়া- 
ছিলেন £ “কপোতাক্ষ | যে তোমার তীরে পাতার কুটীরে বাস 
করিতে পারে সেও পরম সুখী ৷” 

মধুসূদন যতদিন গ্রাম্য পাঠশালায় অধ্যয়ন করিয়াছিলেন, 
ততদিন তিনি কবিতা রচনা করিবার কোনও সুযোগ পান 
নাই। বাল্যকালে তাহার কণ্ঠস্বর অতি মধুর ছিল এবং তিনি 
গান করিতে বড় ভালবাসিতেন ৷ তিনি সময়ে সময়ে ছুই-একটি 
সঙ্গীত রচনা করিয়া তাহা সঙ্গীদিগকে গাহিয়া শুনাইতেন। 
সময়ে সময়ে নিজে গল্প রচনা করিয়া সঙ্গীদিগকে শুনাইতেন। 

কিন্তু তিনি কাহাকেও বলিতেন না যে, উহা তাহার 
নিজের রচনা ৷ 

মধুসূদন ' কখনও কোন কাৰ্য্য করিতে গিয়া ধর! 
পড়িবার ভয়ে পলায়ন করিতেন ন!। একবার তাঁহার এক 
পিতৃব্যপুত্র তাহাকে লইয়া খেজুররস চুরি করিতে যায়। 
agma গিয়া গাছে উঠিয়াছেন, এমন সময়ে গাছের মালিক 
আসিয়া তাড়া করে। পিত্ৃব্যপুত্রটি পলাইয়া যায়। কিন্তু 
মধুসূদন পলায়ন: না করিয়া গাছের উপরে বসিয়াই কাদিতে 
থাকেন। তখন বাড়ীর চাকর আলিয়া তাহাকে গাছ হইতে 
নামাইয়া লইয়া যায়। 


তিন 

মধুস্থদনের বয়স যখন ১২১৩ বৎসর, তখন রাঁজনারায়ণ' 
দত্ত তাহাকে শিক্ষাদানের জন্য কলিকাতায় লইয়া আসেন। 
খিদিরপুরে কিছুদিন কোনও ইংরেজী বিদ্যালয়ে অধ্যয়নের পর 
তিনি ১৮৩৭ খৃষ্টাব্দে হিন্দু কলেজে ভৰ্ত্তি হন ৷ 

ছাত্ৰদিগের ও শিক্ষকগণের গৌরবে হিন্দু কলেজ তখন বঙ্গ- 
দেশের বিগ্ভালয়সমূহের মধ্যে সর্বশ্রেষ্ঠ স্থান অধিকার করিয়া- 
ছিল। বঙ্গদেশ আজ ধাহাদের গৌরবে গৌরব বোধ করিয়া 
থাকে, তাহাদের মধ্যে অনেকেই এই কলেজে বিদ্ার্জ্জন করিয়া 
ছিলেন। বিগ্ভালয়ের শিক্ষকগণও বিশেষ কৃতবিদ্য ছিলেন। 

হিন্দু কলেজে প্রবেশ করিয়া স্বীয় পরিশ্রম ও অধ্যয়নগুণে 
মধুস্থদন একজন মেধাবী ছাত্র বলিয়। পরিচিত হইলেন। প্রায় 
প্রত্যেক শ্রেণীতেই তিনি সৰ্ব্বোচ্চ স্থান অধিকার করিতেন। 
অল্পদিনের মধ্যেই তিনি সহাধ্যায়ীদিগকে অতিক্রম করিয়া 
উপরের শ্রেণীতে উঠিতে লাগিলেন । অতি অল্প সময়ের মধ্যেই 
ayaa সৰ্ব্বোচ্চ শ্রেণীতে উন্নীত হইলেন। তিনি ৯৮৩৭ 
সালে হিন্দুকলেজে প্রবেশ করেন এবং ১৮৪২ খৃষ্টাব্দে কলেজ 
ত্যাগ করেন ৷ j 

হিন্দু কলেজের উচ্চশ্রেণীর পাঠ্যবিষয় বর্তমানের বি. এ.- 
শ্রেণীর পাঠ্যের প্রায় অনুরূপ ছিল। সুতরাং মধুস্থদন ছয় 
বৎসরের মধ্যে ইংরেজী বর্ণমালা হইতে আরম্ভ করিয়া বি, এ.- 
শ্রেণীর পাঠ্যসমূহ অধ্যয়ন করিয়াছিলেন। ইহ! তাহার 
কম কৃতিত্বের পরিচয় নহে। মধুস্দন পঞ্চম শ্রেণী হইতে 

জুনিয়র বৃত্তি পরীক্ষা দিয়া অনেক ছাত্রকে অতিক্রম করিয়া 
বৃত্তি লাভ করিয়াছিলেন । 

গ্রামের পাঠশালায় পড়িবার সময় মধুস্থদনের মধ্যে যে 
সমুদয় গুণ পরিলক্ষিত হইয়াছিল, হিন্দু কলেজে আসিয়া 
তথাকার শিক্ষাগুণে তাহা আরও বিশেষ রকমে বিকশিত হইয়া 
উঠিয়াছিল। পাঠশালায় যেমন কোনও ছাত্র কোনও বিষয়ে 
তাহাকে অতিক্রম করে তাহা তিনি সহ্য করিতে পারিতেন না, 
তেমনি হিন্দু কলেজেও যাহাতে তাহার জহাধ্যায়ীরা তাহাকে 
কোনও বিষয়ে অতিক্রম করিতে না পারে, সে বিষয়ে তিনি 
বিশেষ সচেতন থাকিতেন ৷ কলেজের পঞ্চম শ্রেণীতে অধ্যয়নের 
সময় তিনি ইংরেজী সাহিত্যের বহু পুস্তক পড়িয়া শেষ করিয়া! 
ফেলিয়াছিলেন। প্রথমতঃ গণিতের প্রতি তাহার বিশেষ অনুরাগ 
ছিল, কিন্তু পরে যতই তিনি সাহিত্যের প্রতি অনুরাগী হইতে 
লাগিলেন, গণিতের প্রতি অনুরাগও তাহার ততই মন্দীভূত 
হইয়া আসিতে লাগিল। গণিত কষিবার সময় তিনি হয়, 
কোনও উপন্যাস a কাব্য পড়িয়া কাটাইতেন, নতুবা শ্রেণীতে 
অনুপস্থিত থাকিতেন। যা 

মধুসূদন হিন্দু কলেজের ছাত্রদিগের মধ্যে একজন উৎকৃষ্ট 
ইংরেজীলেখক ছাত্র বলিয়া প্রতিষ্ঠা লাভ করিয়াছিলেন | মধু 
সুদন ও তাহার সহাধ্যায়িগণ একত্রে একখানি হস্তলিখিত সংবাদ- 
পত্র প্রচার করিয়াছিলেন। এই পত্রিকাখানি তিন-চারি মাসের 
অধিককাল চলে নাই। মধুন্থদন পরে শিক্ষক বাবু রামচন্দ্র 
মিত্রসম্পাদিত 'জ্ঞানান্বেষণ” পত্রিকায় লিখিতে আরম্ভ করেন। 

এইরূপে সপ্তদশ বৎসর বয়সেই পঞ্চম শ্রেণীতে অধ্যয়নের সময় 
মধুস্থদনের সংবাদপত্রে লেখা আরম্ভ হয়। 

কলেজে অধ্যয়নের সময়েই পরছুঃখকাতরতা মধুস্দনের 
হৃদয়ে সম্যক্‌ G লাভ করে। রাজপথের ক্রন্দনরত ভিক্ষুক 
ও দরিদ্র সহাধ্যায়ী ছাত্র__এই উভয়কেই মধুসুদন সমানভাবে 
_ সাহায্য করিতেন। পিতার অনুগ্রহে তাহার অর্থের অভাব 
ছিল ন| ৷ পিতৃপ্রদত্ত অৰ্থে তিনি দরিদ্রদিগকে সাহায্য করিয়া 
হৃদয়ে তৃপ্তিলাভ করিতেন। | 

মধুস্থদনের চরিত্রে আত্মসংঘমের বড়ই অভাব ছিল। এই 
আসংযমের বিষ মধুন্দনের হৃদয়ে সংক্রমিত হয় যখন তিনি হিন্দু 
কলেজে অধ্যয়ন করেন। তাহার পিতা! ওকাঁলতি করিয়া অগাধ 
অর্থ উপার্জন করিতেন, সুতরাং তাহার অর্থের কোনও অভাব 
হইত al | ইহার উপর আবার মধুসুদন জননীর নিকট হইতেও 
প্রয়োজনাতিরিক্ত অর্থ পাইতেন ৷ এই অর্থে মধুসুদন লক্ষপতির 
সন্তানের ন্যায় চূড়ান্তভাবে বিলাসিতা করিতেন | নিত্য মূল্যবান 
পোশাকপরিচ্ছদ ও গন্ধদ্রব্য না হইলে তাহার চলিত না। 
হিন্দু কলেজে যাঁহার| পড়িতেন, তাহার! সকলেই ধনীর সম্তীন, 
কাজেই তাহারা সকলেই বিলাসী ছিলেন। কিন্তু বিলাসিতায় 
মধুসুদন তাঁহাদের সকলকে ছাড়াইয়া উঠিতেন। এই বিলাসিতা 
অপেক্ষাও আরও গুরুতর দোষ ARMAT চরিত্রে প্রবেশ 
করিয়াছিল | এই সকল দোবই পরিণামে তাহার সৰ্ব্বনাশের 
কারণ হইয়াছিল । মধুসুদন পরিণত বয়সেও আর এই সমুদয় 
দোষ হইতে মুক্তিলাভ করিতে পারেন নাই। 


চার 


“হিন্দু কলেজের বিখ্যাত শিক্ষক কাণ্ডেন ডি. এল্‌. রিচার্ডসন 
ছাঁত্রদিগকে সাহিত্য ও কাব্যরচনার উৎসাহ দিতেন ৷ তিনিও 
একজন স্থুলেখক ছিলেন ৷ তাহার প্রদত্ত শিক্ষা ও উৎসাহই 
মধুস্থদনের কবিত্বশক্তিবিকাশের প্রধান সহায় হইয়াছিল 
রিচার্ডসনের দৃষ্টান্তে তাহার ছাত্ৰদিগের হৃদয় ইংরেজী গদ্য ও পদ্য- 
রচনায় অনুপ্ৰাণিত হইয়া উঠিত। রিচার্ডসন ছাত্ৰদিগের রচনা 
যত্বপূ্্বক সংশোধন করিয়া দিয়া অপেক্ষাকৃত উৎকৃষ্ট রচনাগুলি 
কোনও সাহিত্যবিষয়ক পত্রিকায় প্রকাশ করিয়া দিতেন । 
রিচার্ডনের ন্যায় Brads হইব_-এই উচ্চীভিলাষ তখনকার 
ছাত্রদিগের মধ্যে অনেকেই হৃদয়ে পোষণ করিতেন। রিচার্ডসনও 
ছাত্রদিগের এই আশা যাহাতে কলবতী হয়, সেজন্য চেষ্টার ক্রি 
করিতেন al | 

রামায়ণ ও মহাভারত. পাঠ করিয়! যে কবিত্বের বীজ 
শৈশবেই মধুসদনের হৃদয়ে অঙ্কুরিত হইয়াছিল, রিচার্ডসনের 
উৎসাহ ও শিক্ষার প্রভাবে তাহার পরিণত মহীরুহে পরিণত 
হইবার সুযোগ ঘটে | 

কলেজের অতি নিয় শ্রেণী হইতেই TAU ইংরেজীতে গন্য 
ও পদ্য রচনা করিতে আরম্ভ করেন। পঠদ্বশায় ইংরেজ কবি 
বায়রণই তাহার আদর্শ ছিলেন, কিন্তু পরিণত বয়সে তাহার 
আদর্শ হয় কবি মিল্টন । : তাহার রচনা সম্পূর্ণ নির্দোষ ন! 

হইলেও একজন অষ্টাদশবর্ষীর বাঙ্গালী কিশোরের পক্ষে সম্পূর্ণ 
বিদেশীয় ভাষায় গদ্য ও পদ্য রচনা কম কৃতিত্বের পরিচায়ক 
নহে ৷ qaga কবিতারচনার ক্ষমতা ভগবৎকুপাঁবলেই 
লাভ করিয়াছিলেন | তিনি যখনই যে ভাষা শিক্ষা করিয়াছেন, 
তখনই সেই ভাষায় অবলীলাক্রমে কবিতা রচনা করিয়াছেন। 

বন্ধুবান্ধবদিগকে মধুসুদন যে পত্র লিখিতেন তাহা ইংরেজী 
aaz লিখিত হইত। বন্ধুবান্ধবদিগের নিকট কোন জিনিস 
চাহিবার সময়ও তিনি অনেক সময় কবিতাই ব্যবহার 
করিতেন | 

শৈশবে জননীর নিকট থাকিবার সময় যদিও মধুসুদন 
রামায়ণ, মহাভারত, কবিকঙ্কণ চণ্ডী গ্রভৃতি সানন্দে ও সাগ্রহে 
পাঠ করিতেন, কিন্তু হিন্দু কলেজে অধ্যয়নের সময় তিনি বাংলা 
ভাষার Sl একেবারেই পরিত্যাগ করিয়াছিলেন। এমন কি, 
বাংল! ভাষাকে তিনি সর্ববান্তঃকরণে দ্বার চক্ষেই দেখিতেন 
বাংলা ভাবা অশিক্ষিত ও বর্ধবরের ভাষা এবং তাহ! ভুলিয়া! 
যাওয়াই ভাল, ইহাই ছিল মধুস্থদনের সাধারণ সংস্কার। 

মধুসুদন যখন সিনিয়র বিভাগের দ্বিতীয় শ্রেণীতে অধ্যয়ন 
করিতেছিলেন, তখন রামগোপাল ঘোষ ন্ত্রীশিক্ষাবিষয়ক রচনার 
জন্য দুইটি পদকপুরস্কার ঘোষণী করেন হিন্দু কলেজের ছাত্র- 
দিগের মধ্যে ধাহারা প্রথম ও দ্বিতীয় হইবেন, তাহারাই এই 
পুরস্কার পাইবেন। প্রথম পুরস্কারের জন্য স্বর্ণপদক এবং দ্বিতীয় 
পুরস্কারের জন্য রৌপ্যপদক নির্দিষ্ট হয়। এই রচনাপ্রতি- 
ঘোগিতায় মধুসূদন প্রথম এবং ভূদেব মুখোপাধ্যায় দ্বিতীয় স্থান 

অধিকার করিয়া যথাক্রমে স্বৰ্ণ ও রৌপ্যপদক পুরস্কার লাভ 
TTAN | 

রিচার্ডসনের ace মধুস্ম্দনের লিখিত বহু কবিতা তখনকার 
কোনও কোনও সাহিত্যবিষয়ক পত্রিকায় প্রকাশিত হইয়াছিল | 
এই জন্য ছাত্রাবস্থা হইতেই মধুস্থদন একজন ভাবী সুকবি 
বলিয়া খ্যাতি অর্জন করেন। মধুন্থদন যে ভাবী জীবনে 
একজন বড় কবি বলিয়া প্রসিদ্ধ হইবেন, এই ধারণা তাহার 
সহপাঠিগণের অনেকেই হৃদয়ে পোষণ করিতেন এবং এই 
বিষয়ে মধুস্থদনেরও অন্তরে গভীর বিশ্বাস ছিল । 

ইংলণ্ড সেক্সপীয়র, মিল্টন, বায়রণ, ওয়ার্ডসওয়ার্থ প্রভৃতি 
কবিশিরোমণিদিগের জন্মভূমি, তাই fey কলেজে পড়িবার 
সময়ই মধুসূদনের বিলাত গমনের আকাজ্ঞ। জন্মে। তাহার 
হৃদয়ে এই ধারণা বদ্ধমূল হইয়াছিল যে, Rare যাইতে না! 
পারিলে তিনি বড় কবি হইতে পারিবেন A ৷ 


পাঁচ 

এইবার AGAMA খৃষ্টধর্ম্ম গ্রহণের কথা ৷ 

মধুস্থদন খুষ্টধন্ম গ্রহণ করিয়াছিলেন কেন? এই কথার 
aate উত্তর দেওয়| কঠিন। কেহ কেহ বলেন, মরুন্থদনের 
হিন্দু কলেজে অধ্যয়নই খুষটধন্ম গ্রহণের কারণ | কিন্তু তাহা সত্য 
নহে। হিন্দু কলেজের শিক্ষক রিচার্ডসন এবং ডেভিড হেয়ার 
খৃষ্টান হইলেও ছাত্রগণ যে. ধৰ্ম্ম গ্রহণ করিবে, তাহার! তাহার 
পক্ষপাতী ছিলেন না ৷ তখন ইংরেজী শিক্ষার প্রতি এতদ্দেশীয়' 
লোকদিগের কোন অন্তুরাগস্থষ্টি হয় নাই। ধৰ্ম্মলোপ 
পাইবার ভয়ে তখনকার কলিকাতার অনেক ATS ঘরের 
ছেলেকে ইংরেজী পড়িতেই দেওয়া হইত না। ইহার উপর হিন্দু 
কলেজের ছাত্রদিগের মধ্যে কেহ খৃষ্টধর্্ম গ্রহণ করিলে আর 
কেহই হিন্দু কলেজে ছাত্র প্রেরণ করিতে সম্মত হইবে না। 
তাহ! হইলে বিদ্যালয়টি একেবারেই নষ্ট হইয়া যাইবে। এই 
জন্য হিন্দু কলেজের প্রাণন্বরূপ ডেভিড হেয়ার খুব সতর্ক 
ছিলেন।  ছাত্রগণ যাহাতে খৃষ্টধর্ম্মপ্রচারকদিগের সংস্পর্শে 
না আসিতে পারে, সেই জন্য তিনি বিশেষ সাবধান ছিলেন। 
বিশেষতঃ garia প্রতি তাহার বিশেষ আস্থা ছিল all 
এরূপ অবস্থায় হিন্দু কলেজে অধ্যয়ন যে মধুসূদনের খৃষ্টধৰ্্ম- 
গ্রহণের কারণ, তাহা সত্য নহে। 

হিন্দুধর্মের প্রতি বীতশ্রদ্ধ হইয়াই যে মধুসুদন খৃষ্টধর্ম্ম গহণ 
করিয়াছিলেন, সে কথাও ঠিক নহে। পূর্বেই বলিয়াছি, ইংলগু- 

গমন মধুস্থদনের অন্তরের একান্ত অভিলাষ ছিল। সেই 
অভিলাষ চরিতার্থ করিতেই তাহার খৃষ্টধর্ম্ম গ্রহণ | 

মধুস্থদন যখন হিন্দু কলেজের দ্বিতীয় শ্রেণীতে অধ্যয়ন 
করেন, তখন তাহার জনকজননী তাহার বিবাহ দিতে একটি 
পাত্রী স্থির করেন। কিন্তু সেই বিবাহ করিলে তাহার বিলাত- 
গমনে বিঘ্ন উপস্থিত হইতে পারে, এই আশঙ্কায় মধুস্থদন বিবাহ 
করিতে সম্মত হন নাই। মধুসুদন তাহার এক পিতৃব্যপুত্রের 
নিকট এক পত্রে লিখিয়াছিলেন ? “আমি কিছুতেই বিবাহ 
করিব না। আমি এমন কাজ করিব যে, সেজন্য বাবাকে 
চিরকাল দুঃখ পাইতে হইবে |” 

মধুসুদনের খৃষ্টধন্ম গ্রহণের আর একটি কারণও fea | তিনি 
এক খৃষ্টধর্ম্মাবলম্বিনী বালিকার রূপে গুণে মুগ্ধ হইয়াছিলেন। 
মধুসুদন মনে করিলেন, Wes গ্রহণ করিলে এই বালিকাকে 
তিনি বিবাহ করিতে পারিবেন, মাতাপিতার মনোনীতা৷ 
পাত্রীকে আর বিবাহ করিতে হইবে না, অধিকন্ত তিনি অনায়াসে 
তখন বিলাত যাইতে পারিবেন। তখন বিলাত গমন করিলে 
সমাজচ্যুত হইতে হুইত। মধুস্থদন মনে করিলেন, একদিন al 
একদিন তিনি বিলাত যাইবেনই এবং তাহাকে সেইজন্য 
একদিন সমাজচ্যুত হইতেই হইবে, তবে পূর্বেই মনোনীতা 
পাত্রীকে বিবাহ করিয়া সমাজচ্যুত হইলে দোষ কি? 

মনে মনে এইরূপ ধারণা, করিয়া মধুসূদন সহস| একদিন 
পিতৃগৃহ হইতে অদৃশ্য হইলেন। মধুস্থূদন যে খৃষ্টধর্্ম গ্রহণ 
করিবেন, আত্মীয়ন্বজনেরা পূৰ্ব্ব কখনও তাহ! ধারণা করিতে 

পারেন নাই। মধুস্থদনের সহসা গৃহ হইতে অন্তৰ্হিত হওয়ায় 
তাহারা সকলেই বিস্মিত হইলেন | 
খুষ্টধর্্মগ্রহণেচ্ছ বালকের! পাছে আত্মীরস্বজনদিগের 
আন্থুরোধে তাহা হইতে বিরত হয়, এইজন্য খুষ্টধর্মযাজকেরা 
সেই বালকদিগকে আত্মীয়স্বজনদিগের নিকট হইতে সরাইয়া 
তাহাদের নিজ তত্বাবধানে রাখিত। মধুসুদন সম্বন্ধে তাহারা 
আরও কঠোরতা অবলম্বন করিল। তাহারা জানিত যে, মধু 
সুদনের পিতা একজন প্রভাবপ্রতিপত্তিশালী লোক, কলিকাতায় 
তাহাদের প্রভাবশালী আত্মীয়স্বজনেরও অভাব নাই। তাহারা 
ইচ্ছা করিলে বলপ্রয়োগে তাহাদের নিকট হইতে মধুস্থদনকে 
ছিনাইয়| লইয়া যাইতে পারেন। এই ভয়ে খুষ্টধর্মমযাজকেরা 
মধুস্ুদনকে একেবারে ফোর্ট উইলিয়ম দুর্গে লইয়া যাইয়া! তথায় 
আবদ্ধ করিয়া রাখিল। মধুসূদনের পিতা লোকজন লইয়া 
পুত্রকে উদ্ধার করিবার আশা করিয়াছিলেন, কিন্তু শেষ পৰ্য্যন্ত 
তাহা কাৰ্য্যে পরিণত হয় নাই। 
মধুস্থদন কয়েকদিন দুর্গে থাকিয়া ১৮৪৩ খৃষ্টানদের ৯ই 
ফেব্রুয়ারী BET গ্রহণ করিলেন। সেইদিন হইতে তাহার 
মধুসুদন নামের সহিত ‘মাইকেল’ এই খৃষ্টান নাম সংযুক্ত হইল | 
agaaa খৃষ্ঠধৰ্ম্ম গ্রহণ করিয়া পিতৃগৃহ পরিত্যাগ করিলেও 
মাতাপিতা তাহাকে পূৰ্ব্বের মতই স্নেহ করিতেন। মধুস্ুদনের 
জননী যেদিন শুনিলেন যে, পুত্র খৃষ্টধর্ম্ম গ্রহণ করিয়াছেন, সেই 
দিন হইতে তিনি পাগলিনীর মত হইয়া গিয়াছিলেন। তাহার 
এই অবস্থা দেখিয়া রাজনারায়ণ দত্ত মধুসুদনকে প্রায়ই গোপনে 

গৃহে -ডাকিয়| আনিতেন কিন্ত, সমাজের ভয়ে তাহাকে গৃহে" 
রাখিতে সাহসী হইতেন ন| | খৃষ্টধর্ম্ম গ্রহণ করিলেও মধুস্থূদন 
যাহাতে ভবিষ্যতে সুশিক্ষিত হইয়া কীণ্ডিমান হইতে পারেন, 
সেজন্য মাতাপিতা যথেষ্ট চেষ্টা করিয়াছিলেন। «say 
তাহারা তাহাকে পূর্বের ন্যায় অৰ্থসাহায্য করিতে পশ্চাৎপদ 
হইতেন না। 

দেশীয় খৃষ্টান ও ইংরেজ বালকদিগের শিক্ষার জন্য সে সময়ে 
শিবপুরে বিশপন কলেঙ্গ নামে একটি উচ্চ শ্রেণীর বিদ্যালয় 
ছিল। মধুসুদন সেই বিদ্যালয়ে পড়ার ইচ্ছ৷ করিলে রাজনারায়ণ 
দত্ত সানন্দে সেই ব্যয়ভার বহন করিতে স্বীকৃত হন। 

হিন্দু কলেজ যেমন মধুস্থূদনের রচনাশিক্ষার স্থান, তদ্ৰূপ 
বিশপস কলেজ ছিল তাহার ভাষাশিক্ষার স্থান। মধুসুদন 
ছিলেন একজন: বহুভাষাবিদ ব্যক্তি। ইংরেজী ভাষা তাহার 
মাতৃভাষার ন্যায় ছিল। এতদ্যতীত লাটিন, গ্রীক, ফরাসী, জার্মাণ 
'ও ইতালীয় ভাবায়ও তিনি অনায়াসে কথোপকথন করিতে এবং 
পত্রাদি লিখিতে পারিতেন | ফরাসী এবং ইতালীয় ভাষায় তাহার 
এতদূর অধিকার ছিল যে, তিনি এ ছুই ভাষায় কবিতা পর্য্যন্ত 
লিখিতে পারিতেন। এই ছয়টি ইউৰোপীয় ভাষা ব্যতীত সংস্কৃত, 
ফারসী, fe, তেলেগু, তামিল এবং হিন্দী--এই কয়টি 
ভাষাতেও তাহার অল্পাধধিক অধিকার ছিল । ভাষাশিক্ষা সম্বন্ধে 
তাহার মত এইরূপ একান্ত অনুরাগ খুব অল্প লোকের মধ্যেই 
পরিলক্ষিত হইয়া থাকে । বিশপস কলেজ হইতেই ভাষা- 
শিক্ষায় তাহার এই অনুরাগ আরম্ভ হয়। এই কলেজে প্রবেশ 

4/তিনি গ্রীক, লাটিন এবং সংস্কৃত ভাবা শিক্ষা করিতে 
AS করেন | 
ayaa বিশপস কলেজে চারিবৎসর অধ্যয়ন করিয়াছিলেন । 
ভাষাশিক্ষা ও ক্বিতারচনা সম্বন্ধে এই কয়েক বৎসরে তিনি 
অভাবনীয় উন্নতি করিয়াছিলেন । কিন্তু এখানে তিনি সদাচার 
ও সংযম সম্বন্ধে কোনও উন্নতি লাভ করিতে পারেন নাই। 
এখানে তাহার কোনও শাসক কিংবা অভিভাবক ছিল না, তিনি 
নিজেই ছিলেন তাহার অভিভাবক | মাতাপিতা তাহাকে যথেষ্ট 
অর্থ প্রদান করিতেন ৷ কিন্তু কিভাবে যে তিনি সেই অর্থ ব্যয় 
করিতেন, তাহারা তাহার কোনও সংবাদ রাখিতেন না। 

aed গ্রহণ করিবার পর হইতে মধুস্থদনের হৃদয়ের শান্তি 
ক্রমশঃ aafo হইতে থাকে । তিনি সময় সময় জননীর 
অনুরোধে পিতৃগুহে আগমন করিতেন বটে, কিন্তু গৃহও তাহার 
পক্ষে শান্তিস্থল ছিল না । ধৰ্ম্মমত এবং আচারব্যবহার লইয়া 
পিতার সঙ্গে প্রায়ই তাহার বাদান্থুবাদ চলিত ৷ পিতা feasts 
করিতেন, কিন্তু মধুসূদনের তাহা! সহা হইত al তিনি উদ্ধত- 
ভাবে পিতার কথার উত্তর প্রদান করিতেন। পুত্রের এই 


ব্যবহারে পিতা অবশেষে অত্যন্ত বিরক্ত হইয়া মধুস্ছদনের মাসিক 


সাহাষ্য বন্ধ করিয়া দিলেন। 

মধুসুদনের প্রাণের শান্তি ক্রমেই দুরে চলিয়া যাইতে লাগিল।' 
যে সকল আশার মোহে অন্ধ হইয়া তিনি খৃষ্টধৰ্ম্ম গ্রহণ করিয়া- 
ছিলেন, তাহার কিছুই তাহার লাভ হইল না ৷ মধুক্দুদনকে পূৰ্ব্ব 


যাঁহারা ভালবাসিত, খৃষ্টধৰ্ম্মগ্ৰহণের পর তাহার! ক্রমশঃ Siaa 


dito 

নিকট হইতে দূরে সরিয়া পড়িতে লাগিল। মধুস্থদনের মনে এই 
ধারণা জন্মিল যে, এই বিশ্বসংসারে তাহাকে cee করিবার বা! 
ভালবাসিবার কেহই নাই । কলিকাতা পরিত্যাগ করিয়া আন্ত 
কোথাও যাইতে পারিলে হয়ত তাহার হৃদয়ে শান্তি আসিতে 
পারে, AHA হৃদয়ে ক্রমে ক্রমে এই ধারণা জন্মিতে 
লাগিল। 

বিশপস কলেজে মাদ্ৰাজ প্রেসিডেন্দীর কয়েকজন ছাত্র 
পড়িত। তাহাদের কাহারও কাহারও সঙ্গে মধুন্দনের ঘনিষ্ঠতা 
জন্দিয়াছিল। তাহাদের নিকট মাদ্রাজের কথা শুনিয়া 
মধুন্ুদনের মনে হইতে লাগিল, মাদ্রাজে যাইতে পারিলে হয়ত 
তিনি শান্তি পাইতে পারেন! গোপনে সমস্ত পরামর্শ স্থির 
হইল। অবশেষে একদিন তিনি কাহাকেও কিছু ন! বলিয়া 
বঙ্গদেশ পরিত্যাগ করিয়া মাদ্ৰাজে চলিয়া গেলেন | 


ছয় 


মাদ্রাজে পৌছিয়া মধুসূদন দারুণ অর্থকষ্টে পতিত হইলেন | 
এতদিন মাতাপিতার অর্থান্থুকুল্যে দারিদ্র্য যে কি বস্তু, তাহা 
তিনি হৃদয়ঙ্গম করিতে পারেন নাই। এইবার দারিদ্র্যের তিক্ত 
স্বাদ তিনি অন্লভব করিতে লাগিলেন। পুস্তকাদি বিক্রয় করিয়া 
তিনি যে সামান্য অর্থ সংগ্রহ করিয়াছিলেন, মাদ্রাজ গমন ও 
তথায় কিয়দ্দিন অবস্থানের পরই তাহা নিঃশেষ হইয়া গেল। 
এই নিঃসম্থল অবস্থায় মাদ্রাজে পৌছিবার কিছুদিন পরেই 
তিনি বসন্ত রোগে আক্রান্ত হইয়াছিলেন। 

মান্রাজে মধুজ্ুদনের পরিচিত একজন লোকও ছিল না। 
মাদ্রাজ তাহার পক্ষে সম্পূর্ণ অপরিচিত স্থান কাহারও নিকট 
যে এক পয়সা সাহায্য পাইবেন, সে আশাও নাই। এইরূপ 
অবস্থায় মাদ্রাজে আসিয়া তিনি বড়ই বিপদে পড়িলেন। 
নিরুপায় zeal তাহাকে অবশেষে মাদ্রাজের দেশীয় খুষ্টান ও 
ফিরিহী সম্প্রদায়ের শরণাপন্ন হইতে হইল। তাহাদের চেষ্টায় 
মধুস্থদন তথাকার মাতাপিতৃহীন ফিরিঙ্গী বালকবালিকাদের 
জন্য প্রতিষ্ঠিত একটি বিদ্যালয়ে (গিক্ষকতার কাৰ্য্য পাইলেন। 
তাহার অর্থাভাব কিয়ৎপরিমাণে দূরীভূত হইল | 

agga এইবার উপায়ান্তরের অভাবে জীবিকানিবর্বাহের 
জন্য সাহিত্যের সেবা করিতে বাধ্য হইলেন ৷ তিনি মাদ্রাজের 
প্রধান প্রধান সংবাদপত্রে প্রবন্ধ লিখিতে আরম্ভ করিলেন। 

এদেশীয়দিগের মধ্যে খুব কম লোকই মধুসূদনের ন্যায় ইংরেজী 
লিখিতে পারিত। স্ুতরাং অল্পদিনের মধ্যেই লেখক হিসাবে 
তাহার সুনাম চতুৰ্দ্দিকে ব্যাপ্ত হইয়া পড়িল। 

মাদ্রাজের একখানি পত্রিকার জন্য তিনি পৃথীরাজ_ ও 
সংযুক্তার বিবরণ অবলম্বন করিয়া একখানি উপাখ্যান ইংরেজীতে 
লিখিতে আরম্ভ করেন। পরে সাধারণের উৎসাহে উৎসাহিত 
হইয়া উহা তিনি ক্যাপ্টিভ লেডী’ নামে প্রকাশিত করেন। 
ইহাই মধুসূদনের রচিত প্রথম গ্রন্থ। ‘ক্যাপ্টিভ লেডী’ পাঠ 
করিলে মধুসূদনের রচনার আদর্শ অনেকটা অনুমান করা যায়। 
যে অলঙ্কারবিশ্যাস মধুস্মূদনের রচনার একটি বিশিষ্ট গুণ, 
ক্যাপ্টিভ লেডী’তে তাহার বিশেষত্ব লক্ষিত হয়। 

মধুসুদন মাদ্রাজে বিবাহ করিয়। গৃহস্থাশ্রমে প্রবেশ করেন ৷ 
‘ক্যাপ্টেভ লেডী’ প্রকাশিত হওয়ার কিছুদিন পূৰ্ব্বে তিনি 
রেবেকা ম্যাক্টাভিস্‌ নামী এক স্কচ RE কুমারীর পাণি- 
গ্রহণ করেন। কিন্ত মধুস্থূদন তখনও সহিষ্ণুতা, স্বাৰ্থত্যাগ 
ও আত্মসংযম শিক্ষা করেন নাই। এই জন্য বিবাহের কয়েক 
বৎসর পরেই এই পত্নীর সহিত মধুসুদনের বিচ্ছেদ ঘটিয়াছিল। 

অতঃপর মধুসূদন মাদ্রাজ প্রেসিডেন্দী কলেজের জনৈক 
অধ্যাপকের FI) কুমারী হেনরিয়েটাকে বিবাহ করেন | 

“ক্যাপ্টিভ লেডী’ রচনা করিয়া মধুসূদন মাত্রাজের কৃত- 
fag সমাজে প্রতিষ্ঠালাভ করিয়াছিলেন | মাদ্রাজের প্রায় সমুদয় 
বিখ্যাত পত্রিকাতেই পুস্তকখানির যথেষ্ট প্রশংসা প্রকাশিত 
হইয়াছিল | কিন্ত এই প্রশংসায় মধুসূদন পরিতৃপ্ত হইতে পারেন 

নাই। তাহার প্রয়োজন ছিল অর্থের, কিন্তু তিনি ‘ক্যাপ্টিভ 
লেডী’ হইতে আশানুরূপ অর্থলাভ করিতে পারেন নাই। 
মুদ্ৰাযন্ত্ৰেৱ প্রাপ্য টাকা পরিশোধ করিতে না পারিয়! তিনি 
ব্যতিব্যস্ত হইয়া পড়িয়াছিলেন। মধুস্থূদন মনে করিয়াছিলেন, 
কলিকাতার বিছজ্জনসভায় হয়ত 'ক্যাপ্টিভ লেডী”্র সমাদর 
হইবে। এই জন্য কতকসংখ্যক পুস্তক তিনি কলিকাতায় 
পাঠাইয়া দেন। কিন্তু কলিকাতায় ওঁ পুস্তকের মোটেই আদর 
হয় নাই। কলিকাতার সংবাদপত্রগুলিও ‘ক্যাপ্টিভ লেডী’ 
সম্বন্ধে কোনও প্রশংসাভনক সমালোচনা প্রকাশ করে নাই। 
এমন কি, কেহ কেহ তাহাকে উপদেশ দিয়াছিলেন, বিদেশীয় 
ভাবায় গ্রন্থ রচনা করিয়া তিনি যেন খ্যাতিলাভের gath 
হৃদয়ে পোষণ না করেন। মধুস্থদন ইহাতে হৃদয়ে দারুণ ব্যথা 
পাইলেন। তাহার চিরদিনের আকাজ্কা ছিল, তিনি একজন 
শ্রেষ্ঠ কবি হইবেন | নানাভাবে ব্যথিত ware তিনি সেই 
আশা পরিত্যাগ করেন নাই। তিনি অন্ত পথ অবলম্বন 
করিয়া স্বীয় লক্ষ্যস্থানে উপনীত হইবার সঙ্কল্প করিলেন। নিন্দা, 
উপেক্ষা, দারিদ্র্য, পারিবারিক অশান্তি--কিছুই তাহাকে এই 
বিষয় হইতে লক্ষ্যভষ্ট করিতে পারে নাই। 

ক্যাপ্টিভ লেডী’ প্রকাশিত হওয়ার পর মধুস্থূদন মর্মে 
মর্মে অনুভব করিলেন যে, বিদেশীয় ভাবায় গ্রন্থ রচন| করিয়া 
শ্রেষ্ঠত্ব লাভ করা তাহার পক্ষে সম্ভব হইবে না। তাহার 
কলিকাতার বন্ধুদিগের মধ্যেও অনেকেই তাহাকে এইভাবে 
উপদেশ দিতেছিলেন। ইংরেজদিগের মধ্যে সুপরিচিতনামা 

ডরিঙ্কওয়াটার বেথুন মধুস্থদনকে তাহার মাতৃভাষায় গ্রন্থ রচনা 
' করিতে উপদেশ দিতে লাগিলেন | 
মাদ্ৰাজে একাদিক্ৰমে আটবৎসর অতিবাহিত করায় 
মধুসূদন বাংলাভাষা একপ্রকার ভুলিয়া গিয়াছিলেন। তখন 
মাদ্ৰাজে এমন কেহ ছিল না, যাহার সহিত তিনি বাংলায় 
একট! কথা 'বলিতে পারেন | শুভক্ষণে TET নিজের ভ্রম 
বুঝিতে পারিলেন। এই সময় হইতে তাহার দৃষ্টি অনাদৃতা 
মাতৃভাষার উপর পড়িল। তাঁহার এই ধারণা জন্মিল যে, 
বাংলাভাবাই তাঁহার কবিত্বশক্তিবিকাশের প্রকৃত ক্ষেত্র এবং 
সেই ভাষায় গ্রন্থ রচনা করিয়া তিনি অঙ্ষয়কীত্তি লাভ করিতে 
সমর্থ হইবেন। মাতৃভাষাকে অলঙ্কৃত করিবার উদ্দেশ্যে তিনি 
এই সময় হইতে অক্লান্তভাবে পরিশ্রম করিতে লাগিলেন | 
বাংলাভাষায় জ্ঞানলাভের জন্য তিনি কলিকাতা হইতে 
কৃত্তিবাসী রামায়ণ ও কাশীদাশী মহাভারত আনাইয়া পাঠ 
করিতে লাগিলেন | 
মধুস্থদনের মাদ্রাজ গমনের তিনবৎসর পরে তাহার মাতৃ- 
বিয়োগ হয়। মৃত্যুসময়ে তাহার সহিত মধুসূদনের সাক্ষাৎ হয় 
নাই। জননীর মৃত্যুর চারিবংসর পরে মধুস্থুদনের পিতাও 
পরলোকগমন করেন। IAA পিতার মৃত্যুসংবাদ পান 
নাই। তাহার আত্মীয়স্বজনগণ কেহ তাহার সংবাদ রাখিতেন 
না, তিনিও কাহারও সংবাদ লইতেন না। মধুসূদনের মৃত্যু 
হইয়াছে মনে করিয়া! তাহার আত্মীয়স্বজনের! তাহার পিতার 
পরিত্যক্ত সম্পত্তি হস্তগত করিবার চেষ্টা করিতে লাগিলেন | 

মধুসূদনের বালাবন্ধু গৌরদাস বসাক মহাশয় সৰ্ব্বদাই 
তাহার নিকট পত্ৰাদি লিখিতেন ৷ মধুস্থূদনের পিতার মৃত্যুর 
পর তিনি দেখিতে পাইলেন যে, মধুস্থদনের পিতার সম্পত্তি 
অন্যে অধিকার করিয়া লইতেছে, তখন তিনি দেশে প্ৰত্যাগমন 
করিয়া পিতৃসম্পত্তি অধিকার করিবার জন্য মধুস্থদনকে পত্র 
লিখিলেন। 

গৌরদাসবাবুর এই আহ্বান মধুস্থদনের নিকট বড়ই 
সময়োচিত বলিয়া বিবেচিত হইল। তিনি মাদ্রাজ পরিত্যাগ 
করিয়া কলিকাতায় প্রত্যাবর্তন করিতে মনস্থ করিলেন। 

১৮৫৬ খৃষ্টাব্দের জানুয়ারী মাসে মধুসূদন মাদ্রাজ পরিত্যাগ 
করিয়। কলিকাতা অভিমুখে যাত্রা! করিলেন। 


সাত 


আটবৎসর পরে মধুসুদন বাংলাদেশে ফিরিয়া আসিলেন ৷ 
কিন্তু তখন আর বাংলাদেশ তাহার স্বদেশের মত ছিল alt 
কারণ, তখন তাহার জনকজননী পরলোকগত | AIT 
আত্মীয়স্বজনের মধ্যে অনেকে মধুস্থদনকে চিনিতে 
পারিলেন না, ধাহীরা পারিলেন তীহারাও ধর্মান্তরিত মধুস্থদনের 
প্রতি সম্পূর্ণ তাচ্ছিল্যের ভাব প্রদর্শন করিলেন । WAJAN- 
গণের মধ্যে অনেকে তখন আর এই পৃথিবীতে ছিলেন না ; 
ধাহার! বাঁচিয়া ছিলেন, তাহাদের মধ্যে ছুই-একজন ব্যতীত 
কেহই তাহার সহিত ঘনিষ্ঠতা দেখাইলেন না ৷ কাজেই মধুন্ুদনের 
স্বদেশ তাঁহার নিকট বিদেশের মতই মনে হইতে লাগিল | 
মধুজ্দুদনের farsa মধ্যেও অনেক পৰিবৰ্ত্তন সাধিত 

হইয়াছিল | ইংরেজ মহিলা বিবাহ করিয়া এবং বহুদিন বিধন্মীয় 
ও বিজাতীয় সমাজের মধ্যে বাস করিয়া পোশাকপরিচ্ছদে, 
আহারবিহারে এবং আচারব্যবহারে তাহার মধ্যে বাঙালীত্ব 
বলিতে কিছুই ছিল ail তাহার দেহ পূৰ্ব্বাপেক্ষা স্থূলকায় 
হইয়াছিল, কঠন্বরেরও পরিবর্তন হইয়াছিল তিনি বাংলাভাষা 
একরূপ ভুলিয়াই গিয়াছিলেন। বন্ধুবান্ধবদের সহিত তিনি 
ইংরেজীতেই কথাবার্তা বলিতেন, সময়ে সময়ে কথোপকথনে যে 
ছুই-একটি বাংলা শব্দ ব্যবহার করিতেন, তাহাও সম্পূর্ণ বিজাতীয় 
ও বিরৃতনুরে | হিন্দু কলেজে পড়িবার সময় তিনি যে বলিতেন, 

বাংলা ভাষা ভুলিয়া যাওয়াই ভাল, মাদ্ৰাজে প্রবাসের ফলে 
তাহার জীবনে সে কথা সত্য হইয়াছিল ! 

এই সময়ে বাংল! সাহিত্যেও একটা পরিবর্তন আসিয়াছিল। 
প্রাচ্য ও পাশ্চাত্য ভাবের সন্মিলনে বাংলা সাহিত্য রচিত হইতে 
আরম্ভ করিয়াছিল | কৰি ঈশ্বরচন্দ্র গুপ্ত কবিতার ক্ষেত্রে একটা; 
নূতন যুগের প্রবর্তন করিয়াছিলেন ৷ ঈশ্বরচন্দ্র বিদ্যাসাগর এবং 
অক্ষয়কুমার দত্ত বাংল! গদ্ভসাহিত্যে একটা অভিনব যুগের স্থঠি 
করিয়াছিলেন; তাহাদের পূৰ্ব্বে আর বাংলা গদ্যসাহিত্য এইরূপ 
অভিনব ধারায় রচিত হয় নাই । প্রতিভাশালী ও ক্ষমতাবান 
লেখকের হস্তে এইবার বাংলা ভাবা নূতন শক্তিলাভ করিয়া 
নৃতনভাবে সম্প্রসারিত হইতেছিল। শিক্ষিত বাঙ্গালীদিগের 
দৃষ্টিও ধীরে ধীরে বাংল! ভাষার দিকে আকৃষ্ট হইতেছিল। 

বাংলা সাহিত্যের এই যুগসন্ধিক্ষণে মধুসূদন মাদ্ৰাজ হইতে 
কলিকাতায় ফিরিয়া আসিলেন। এই সময় তিনি একেবারে 
নিঃসম্বল। বদ্ধুবান্ধবদিগের চেষ্টায় অল্প দিনের মধ্যেই তিনি 
কলিকাতায় পুলিশ আদালতে একটি কেরানীগিরির কাৰ্য্য 
পাইলেন। কিছুদিন পরে এ কাৰ্য্যে তাহার উন্নতি হইল। 
সাধারণের অজ্ঞাত ও অপরিচিতভাবে মধুস্থছদনের দিন কাটিতে 
লাগিল। কিন্তু তাহাকে বেশিদিন এইভাবে থাকিতে হয় নাই | 

বাংলাদেশে তখন অতি অল্পদিন মাত্র নাট্যাভিনয়ের A- 
পাত হইয়াছে। বাঙ্গালীর জাতীয় সাহিত্যের ন্যায় বাঙ্গালীর 
নাট্যশালারও উন্মেষ হইয়াছে ইংরেজ রাজন্বে। ইংরেজরা 
প্রথমে এদেশে নাট্যশালা স্থাপন করিয়াছিল । সেই সকল 

নাট্যশালায় যাতায়াত করিতে করিতে এতদ্দেশীয় aste 
ব্যক্তিগণের হৃদয়েও নাট্যশালাস্থাপনের আকাজ্ষী T | 
তাহার ফলে-কলিকাঁতার কৌন কোন ধনীর গৃহে নাট্যশালা 
স্থাপিত হইয়া তথায় বাংলা ও সংস্কৃত নাটকের অভিনয় হইতে: 
থাকে। এইরূপ অভিনয়ের উদ্যোক্তাদিগের মধ্যে পাইক- 
পাড়ার সিংহপরিবারস্থ রাজা প্রতাপচন্দ্র ও রাজা ঈশ্বরচন্দ্র 
নাম সবিশেষ উল্লেখযোগ্য । তাহারা এই সময়ে আপনাদিগের, 
বেলগাছিয়াস্থ উদ্যানে ‘রত্বাবলী’ নাটকের অভিনয়ের জন্য 
বিপুলভাবে আয়োজন করিতেছিলেন।  তাহাদিগের সহিত. 
কলিকাতার বহু ইংরেজ, ইহুদী, পাশী প্রভৃতির পরিচয়, 
ছিল। স্থির হুইল, তীহাদ্দিগকেও অভিনয়দর্শনে আমন্ত্রণ' 
করা হইবে। কিন্তু তাহারা বাংলা ভাবায় অনভিজ্ঞ বলিয়া! 
বাংল! নাটকের অভিনয়ের মৰ্ম্ম কিছুই উপলব্ধি করিতে. 
পারিবেন ali এই জন্য স্থির হয় যে, “Agta? নাটকের! 
ইংরেজীতে অনুবাদ করাইয়া তাহাদের মধ্যে বিতরণ করা 
হইবে। AJA যে ইংরেজী ভাষায় ও সাহিত্যে একজন, 
প্রগাঢ় সুপণ্ডিত ব্যক্তি, তাহা পূর্বেই শিক্ষিত জনসাধারণের 
মধ্যে প্রচারিত হইয়াছিল । মাইকেলের বন্ধু বাবু গৌরদাস 
বসাকের অনুরোধে মধুন্ুদনের উপরেই সেই অন্থুবাদের ভাৱ 
afas হয়। সেই হইতে রাজাদিগের উভয় ভ্রাতার সহিত 
এবং মহারাজ স্যার যতীন্দ্রমোহন ঠাকুরের সহিত মধুন্থুদনের 
ঘনিষ্ঠতা আরম্ভ হয়। 

মধুস্দনের কৃত অনুবাদ সকলেরই মনঃপূত হইল। ইহার 

জন্য তাহার পারিশ্রমিক-বাঁবদ তাহাকে পাঁচশত টাক! দেওয়া 
হইল | 

১৮৫৮ সালের ৩১শে জুলাই ‘রত্বাবলী’ নাটকের প্রথম 
অভিনয় হইল। পরে দ্বিতীয়, তৃতীয় ও চতুর্থবারও অভিনয় 
হইয়াছিল । এই অভিনয় এইরূপ সর্বাঙ্গনুন্দর হইয়াছিল এবং 
দর্শকগণ সেই অভিনয় দর্শনে এতই মুগ্ধ হইয়াছিলেন যে, 
এইরূপ অভিনয় তাহারা ইতিপূর্বে আর কখনও দর্শন করেন 
নাই। 

ব্লত্লাবলী’অভিনয়ের প্রশংসা সমস্ত বাংলাদেশে ছড়াইয়া 
পড়িয়াছিল।  সংবাদপত্রসমূহে তাহার উচ্ছুসিত প্রশংসা 
ঘোষিত হইল। সেই সঙ্গে “রত্বাবলী/অন্ুবাদক মাইকেল 
মধুসূদনের নামও চতুদ্দিকে পরিব্যাপ্ত হইয়া পড়িল | 

এই হইতেই মধুসূদনের ভবিষ্যতের উন্নতিপথের সুচন! 
হইল। তাহাকে আর পৎভ্রান্ত হইয়া ইতস্ততঃ ভ্রমণ করিতে 
হয় নাই। বেলগাছিয়া নাট্যশালার সহিত সংশ্লিষ্ট হওয়ায় 


মধুস্ণদন তাহার ভবিষ্যৎ গৌরবোজ্জল_ পথের সন্ধান 
পাইয়াছিলেন। 


আট 


‘রত্বাবলী’ নাটকের রিহাসেল দেখিবার সময় একদিন 
AAA গৌরদাসবাবুকে বলিলেন £ “দেখ, রত্বাবলীর মত 
একখানা অকিঞ্চিংকর নাটকের অভিনয়েয় জন্য রাজারা এইরূপ 
অজস্র অর্থব্যয় করিতেছেন, ইহ! বড়ই দুঃখের বিষয় ৷” 

গৌরদাসবাবু বলিলেন £ “ 'রত্বাবলী' যে একখানা অতি 
সামান্য নাটক, তাহা জানি । কিন্তু ভাল নাটকই ব| কোথায় ? 
ভাল নাটক পাইলে কি আর 'রত্বাবলী’র অভিনয় হইত 2” 

মধুসুদন বলিলেন? “আচ্ছা, একখান! ভাল নাটক আমি 
রচনা করিয়া দিব।” 

মধুসূদনের FA শুনিয়া গৌরদাসবাবু মমে মনে হাসিলেন। 
তিনি মনে করিলেন, যে ব্যক্তি বাংল! ভাষায় ভাল করিয়া কথা 
বলিতে পারে না, বাংলায় একখানা চিঠি লিখিতে হইলে যাহার 
গলদৃঘম্ম উপস্থিত হয়, যে ‘পৃথিবী’ বানান লিখিতে লেখে 
প্রথিবী” সেই ব্যক্তি রচনা করিবে ভাল বাংলা নাটক | 

তিনি মনের ভাব গোপন রাখিয়া! মধুস্ুদনকে বলিলেন ঃ 
“বেশ ত, লেখ ন| 1” 

মধুসুদনের হৃদয় তখন উৎসাহে নৃত্য কৰিয়া উঠিল। তিনি 
‘তাহার পরদিনই এশিয়াটিক সোসাইটি হইতে সে সময়কার 
প্রচলিত কতকগুলি বাংলা পুস্তক ও সংস্কৃত নাটক আনাইফ়া 
তাহা মনোযোগের সহিত পাঠ করিতে লাগিলেন। কয়েকদিন 


'পরেই তিনি শন্িষ্ঠা" নামক একখান! নাটক লিখিতে আর্ত 

করিলেন। কিয়দংশ fatal যখন তিনি উহার পাণ্ডুলিপি 
আনিয়। গৌরদাসবাবুকে দেখাইলেন, গৌরদাসবাবু তাহা পাঠ 
করিয়| পরম বিস্মিত হইলেন । মধুসূদনের রচনা সত্য সত্যই 
তাহাকে মুগ্ধ করিল | রাজ! প্রতাপচন্দ্ৰ, রাজা ঈশ্বরচন্দ্র, মহারাজা 
যতীন্দ্ৰমোহন ঠাকুর গৌরদাসবাবুর মুখে নাটকরচনার কথা 
শুনিয়া বিস্মিত হইলেন। সেই অসমাপ্ত পাণ্ডুলিপি পাঠ করিয়া 
তাহার! এতদূর মুগ্ধ হইলেন যে, সেই অসমাপ্ত পুস্তক সমাপ্ত 
করিবার জন্য তাহারা মধুস্থূদনকে উৎসাহ দিতে লাগিলেন। 
সেই উৎসাহে উৎসাহিত হইয়া মধুস্থূদন নাটকখানি সমাপ্ত 
করিয়া লইয়া আসিলেন। 

'শন্মিঠা” নাটকের দোষগুণ সম্পর্কে নবীন ও প্রাচীনপন্থীরা 
ছুইদলে বিভক্ত হইলেন । একদল নাটকখানির প্রশংসা করিতে 
লাগিলেন, আর একদল উহ! চিরাচরিত প্রথান্থুযায়ী লিখিত হয় 
নাই বলিয়। নিন্দাও করিতে লাগিলেন। মধুসূদনের রচিত 
নাটকের ভাষা সুমধুর, চরিত্রচিত্রণ অপূৰ্ব্ব, ঘটনাসমাবেশও 
অনন্যসাধারণ ; ইহা! দেখিয়! নব্য সম্প্রদায়ের অনেকই বিশেষ 
মুগ্ধ হইলেন। মহারাজা যতীন্দ্রমোহন এবং রাজ! ঈশ্বরচন্দ্র 
শশ্িষ্ঠার' পাণ্ডুলিপি পাঠ করিয়া এতই মুগ্ধ হইলেন যে, তাহারা 
বেলগাছিয়া নাট্যশালায় সেই নাটকের অভিনয়ের আয়োজন 
করিলেন। তাহার৷ এই গ্রস্থরচনার জন্য মধুস্থদনকে উপযুক্ত 
পারিশ্রমিক দিয়া তাহাদের নিজ ব্যয়ে গ্রন্থখানি মুদ্রিত 


করাইলেন। ১৮৫৮ সালের প্রথমেই শশ্মিষ্ঠা” গ্রন্থাকারে 
প্রকাশিত হইল। 

১৮৫৯ সালের ৩রা সেপ্টেম্বর বেলগাছিয়া' নাট্যশালায় 
মহাসমারোহে ‘শশ্মিষ্ঠা’ অভিনীত হয়। পূর্বের ন্যায় এবারও 
এই নাটকখানির ইংরেজী অনুবাদ ছাপা হইয়াছিল। মধুস্থদন 
নিজেই নাটকখানি অনুবাদ করিয়াছিলেন ৷ 

শিশ্মিষ্ঠা’্ন অভিনয়দর্শনে দর্শকেরা এবারও পরম পরিতৃপ্ত 
ও মুগ্ধ হইল। অভিনয়ের প্রশংসার সহিত অভিনীত নাটকের 
প্রশংসাও সৰ্ব্বত্ৰ ঘোষিত হইল। . 

শিন্সিষ্ঠা'রচনার পর মধুকুদন বাংলাভাষারও একজন 
সুলেখক বলিয়া প্রতিষ্ঠা লাভ করিলেন। পাইকপাঁড়ার রাজা- 
দিগের সমাদরে মধুসুদন সাধারণেরও সমাদরভাজন হইলেন ৷ 
রাজাদিগের কৃপা এবং উদারতায় মধুসুদন খণভার হইতে মুক্ত 
হইলেন। এইবার মধুস্ুদনের হৃদয় শান্ত হইল। এইবার তিনি 
বুঝিতে পারিলেন, ইংরাজীতে গ্রন্থরচনা অপেক্ষা বাংলায় গ্রন্থ 
রচনা করিয়াই তিনি যশস্বী হইতে পারিবেন। কালবিলম্ব না 
করিয়া মধুসূদন আর একখানি নাটকরচনায় মনোনিবেশ 
করিলেন। | 

এই নাটকখানির নাম পদ্মাবতী’। ইহা গ্রীক পুরাণের 
ছায়া-অবলম্বনে রচিত হইল। গ্রীক পুরাণের সুপরিচিত স্বৰ্ণময় 
আপেলের উপাখ্যানের আদর্শে বিদর্ভরাজ নীলধ্বজের সহিত 
মাহিম্মতীপুরের রাজকন্যা পদ্মাবতীর মিলন এই নাটকের বিষয়- 
বন্ত। কিন্তু মধুসূদন এই নাটকরচনায় সর্বত্রই গ্রীক পুরাণ 
অনুসরণ করেন নাই। এই নাটকে তিনি গদ্য ও পদ্য উভয়ই 


ব্যবহার করিলেন।, পগ্ঠগুলি অমিত্রাক্ষর ছন্দে রচিত। এই 

অমিত্রাক্ষর ছন্দ-রচনা মধুস্থদনের অপূৰ্ব্ব কৃতিত্ব, এই জন্যই 
তিনি বঙ্গসাহিত্যে অমরত্ব লাভ করিয়াছেন। 

নাটকরচনা হইতেই মহারাজ যতীন্দ্রমোহন ঠাকুরের সহিত 
মধুস্থদনের ঘনিষ্ঠতা জন্মিয়াছিল। তাঁহাদের উভয়ের মধ্যে 
সাহিত্যবিষয়ক আলোচনা! হইত। মধুসুদন যখন ‘শশ্মিষ্ঠা’ নাটক 
রচনা করিতেছিলেন, তখন- যতীন্দ্রমোহনের সহিত তাহার 
অমিত্রাক্ষর ছন্দ সম্বন্ধে আলোচনা হইত। মধুসূদন মহারাজ 
বতীন্দ্রমোহনকে বলিলেন £ “যতদিন বাংলা ভাষায় অমিত্রাক্ষর 
ছন্দের প্রবর্তন না হইবে, ততদিন বাংলা নাটকের বিশেষ 
কোনও উন্নতির আশা নাই ৷” 

উত্তরে মহারাজ যতীন্দ্রমোহন বলিলেন £ “বাংলা! ভাষার যে 
অবস্থা, তাহা বিবেচনা করিলে কোনও দিন যে বাংলা ভাবায় 
অমিত্রাক্ষর ছন্দের প্রবর্তন হইবে, তাহার আশা নাই |” 

AKMA বলিলেন ঃ “আমি তাহ! মনে করি ন।। চেষ্টা করিলে 
আমাদের সাহিত্যে অমিত্রাক্ষর ছন্দের প্রচলন হইতে পারে ৷” 

কিছুক্ষণ বাদান্থুবাদের পর মধুস্থদন বলিলেন £ 
“আমাদিগের ভাবায় অমিত্রাক্ষর ছন্দ প্রবর্তিত হইতে পারে 
কিনা, আমি তাহা আপনাকে দেখাইয়া দিতে প্রস্তুত আছি ৷ 
আমি যদি অমিত্রাক্ষর ছন্দে কোনও গ্রন্থ রচন| করিয়া 
আপনাকে দেখাই, তবে আপনি কি করিবেন ?” 
_ যতীজ্দ্ৰমোহন বলিলেনঃ “আমি তাহা হইলে পরাজয় 


স্বীকার করিব এবং আপনার রচিত গ্ৰন্থ আমি নিজ ব্যয়ে মুদ্রিত 
করিয়া দিব।* 

মধুসূদন যে তাহার “পদ্মাবতী” নাটকে অমিত্রাক্ষর ছন্দ 
ব্যবহার করিয়াছিলেন, উক্ত আলোচনাই তাহার কারণ। 
আদ্যোপান্ত অমিত্রাক্ষর ছন্দেই একখানি নাটক রচনা করিবার 
বাসনা মধুসূদনের ছিল। কিন্তু তাহা হইলে নাটকখানি 
সাধারণের নিকট আদরণীয় না-ও হইতে পারে, এই আশঙ্কায় 
মধুস্থূদন “পদ্মাবতী” নাটকের অংশবিশেষ মাত্র অমিত্রাক্ষর ছন্দে 
রচন। করিয়াছিলেন। 

মহারাজ যতীন্দ্রমোহনের সহিত এই আলোচনার পর 
হইতেই মধুস্থদন বাংলা কবিতার আলোচনায় মনেযোগী 
'হইলেন। তিনি অনেকদিন পরে আবার তাহার বাল্যের 
আদরের কৃত্তিবাসী রামায়ণ ও কাশীদাসী মহাভারত গভীর 
মনোযোগের সহিত পাঠ করিতে লাগিলেন | 

কিয়দ্দিনের মধ্যেই মধুস্দন ‘তিলোভ্তমাসম্ভব’ কাব্যের প্রথম 
ও দ্বিতীয় সৰ্গ রচনা করিয়া মহারাজ যতীন্দ্রমোহন ঠাকুরকে 
দেখাইলেন। যতীন্দ্রমোহন ইহাতে পরম পরিতুষ্ট হইলেন | 
ডাক্তার রাজেন্দ্রমোহন মিত্র-সম্পাদিত ‘বিবিধাৰ্থসংগ্ৰহ’ তখন 
একটি বিশেষ বিখ্যাত পত্রিকা ছিল। অধিকাংশ শিক্ষিত 
ব্যক্তিই আদরের সহিত তাহা পাঠ করিতেন। “তিলোত্তমা 
সম্ভব’ কাব্যের প্রথম ও দ্বিতীয় সৰ্গ এ পত্রিকায় প্রকাশিত হইল | 
আহা পাঠ করিয়। শিক্ষিত ব্যক্তিমাত্রেই পরম আনন্দ লাভ 
করিলেন ৷ মধুনুদনেরও আনন্দের সীমা রহিল না। 

কাব্যের অবশিষ্টাংশ লেখা সম্পূর্ণ হইলে মহারাজ 
যতীন্দমোহন নিজ ব্যয়ে তাহা মুদ্রিত করিয়া দিয়া তাহার পূৰ্ব্ব 


\ 

প্রতিশ্রুতি রক্ষা করিলেন। ১৮৬০ সালের মে মাসে 
‘তিলেত্তেমাসম্তব’ কাব্য গ্রন্থাকারে প্রকাশিত হইল | 
“তিলোত্তমাসম্তব কাব্য গ্রন্থাকারে প্রকাশিত হইলে একদল 
ইহার ভূয়সী প্রশংসা এবং একদল লোক ইহার ঘোরতর নিন্দা 
করিয়াছিলেন। tata নিন্দা করিয়াছিলেন, তাহারা তখন 
বুঝিতে পারেন নাই যে, মধুস্থদন এই ছন্দ প্রবর্তন করিয়া বঙ্গ- 
সাহিত্যের কি উন্নতি করিয়া গেলেন। মধুসুদন নিজে ও 
মহারাজ বতীন্দ্রমোহন এই কাব্যের ছন্দ সম্বন্ধে অত্যন্ত বিশ্বাসী 
ছিলেন। IIMA এই কাব্যখানি মহারাজের নামে উৎসর্গ 
করিয়াছিলেন। উৎসর্গপত্রে তিনি লিখিয়াছিলেন £ J 
“যে ছন্দোবন্ধে এই কাব্য প্রণীত হইল, তদ্বিযয়ে আমার 
কোনও কথাই বলা বাহুল্য । .কেন না, এরূপ পরীক্ষাবৃক্ষের 
ফল সদ্য পরিণত হয় না। তথাপি আমার বিলক্ষণ প্রতীতি 
হইতেছে যে, এমন কোন সময় অবশ্যই উপস্থিত হইবে, যখন 
এদেশের সববসাধারণ ভগবতী বাগ্দেবীর চরণ হইতে মিত্ৰাক্ষর- 
স্বরূপ নিগড় ভগ্ন দেখিয়া চরিতার্থ হইবেন। কিন্তু হয়ত, 
সেই শুভকালে এ কাব্যরচয়িত| এতাদৃশী ঘোরতম মহানিদ্ৰায় 
“Wek থাকিবে যে, কি ধিক্কার, কি ধন্যবাদ, কিছুই তাহার 
কর্ণকুহরে প্রবেশ করিবে ন| ৷” 
'"_ মধুক্থদনের এই ভবিষ্যদ্বাণী সফল হইয়াছে । ‘তিলোত্তমা- 
সম্ভব’ কাব্য হইতে বাস্তবিকই বাংলা সাহিত্যের এক নবযুগের 
সুত্রপাত হইয়াছে | 


“তিলোত্তমাসম্তব, কাব্য পৌরাণিক সুন্দ-উপন্ুন্দের উপাখ্যান 

লইয়া রচিত। কিন্তু A সৰ্ব্বাংশে মূল উপাখ্যান 
অনুসরণ করেন নাই। স্থানে স্থানে তিনি Stata মৌলিক 
কল্পনা এবং প্রাচ্য ও প্রতীচ্যের অনেক কাব্যের ভাব গ্রহণ 
করিয়াছিলেন। 

এই কাব্য প্রকাশিত হইবার পর মধুসূদনের উপর যেমন 
প্রশংসার পুষ্প অজশ্রধারায় বধিত হইয়াছিল, তদ্ৰূপ নিন্দা, 
গ্লানি ও উপহাসের তীব্র কষাঘাতও নিতান্ত অল্প পরিমাণে 
তাহার উপর বধিত হয় নাই। কিন্তু মধুসুদন বীরোচিত 
সহিষ্ণুতাগুণে তাহা নীরবে সহা করিয়া গিয়াছেন। চিরাভ্যস্ত 
'দৃঢ়তার সহিত বিরুদ্ধবাদিগণের কথা উপেক্ষা করিয়! তিনি স্বীয় 
গন্তব্যপথে অগ্রসর হইয়াছিলেন। 

শিশ্ষিষ্ঠাঃ নাটকের পরেই তিনি ছুইখানি গ্রন্থ রচনা 
করিয়াছিলেন। এই ছুইখানি গ্রন্থের মধ্যে প্রথমখানির নাম 
“একেই কি বলে সভ্যতা’, দ্বিতীয়খানির নাম ‘বুড়ো শালিকের 
ঘাড়ে রে?” । এই ছুইখানিই প্ৰহসন ৷ ছুইখানিই বেলগাছিয়া 
নাট্যশালায় অভিনীত হইবার জন্য রচিত হইয়াছিল, কিন্তু 
বিশেষ কারণবশতঃ কোনখানিই অভিনীত হয় নাই | | 

তখন পাশ্চাত্ত্য সমাজের দৃষ্টান্ত ও পাশ্চাত্ত্য শিক্ষার ফলে 
কলিকাতায় সমাজের অত্যন্ত শোচনীয় অবস্থা হইয়াছিল 
শিক্ষিত নামধারী ব্যক্তিরা দলবদ্ধ হইয়া মদ্যপান, হিন্দুশাস্ত- 
নিষিদ্ধ-দ্রব্য ভক্ষণ এবং স্বদেশীয় প্রতিটি আচার-ব্যবহারের 
প্রতি অশ্রদ্ধা প্রদর্শন করিতেন; ইহাই তাহাদিগের নিকট 
সভ্যতার ও সমাজসংস্কারের কার্য্য বলিয়া বিবেচিত হইত। 

লোকে ইহাদিগকে ‘ইয়ং বেঙ্গল’ বলিত। AYAI “একেই 
কি বলে সভ্যতা” এই শ্রেণীকেই লক্ষ্য করিয়া রচিত হইয়াছিল | 
" বকধর্মা প্রাচীনপন্থী দলের ভণ্ডামিপূৰ্ণ আচরণে তখন হিন্দু- 
সমাজের বহুবিধ অকল্যাণ সাধিত হইতেছিল। তাহারা বাহিরে 
হিন্দুধন্মান্ুমোদিত ক্রিয়াকলাপের অনুষ্ঠান করিলেও তাহাদের 
চরিত্র ও ব্যবহার হিন্দুশান্ত্রসমূহকে উপহাস করিত। এই শ্রেণীর 
লোকদিগকে ব্যঙ্গ করিয়াই মধুস্থদনের দ্বিতীয় প্রহসন ‘বুড়ো৷ 
শালিকের ঘাড়ে cay? রচিত হুইয়াছিল। 
মধুসূদন তখন কেবলমাত্র তিন বৎসর যাবৎ বাংলা 
সাহিত্যের সেবা আরম্ভ করিয়াছেন। এই কয় বৎসরে 
তাহার ‘শশ্মিষ্ঠা’, “একেই কি বলে সভ্যতা”, ‘বুড়ো শালিকের 
ঘাড়ে রো» ‘পদ্মাবতী’ ও ‘তিলোত্তমাসম্ভব’ কাব্য--এই পাঁচ- 
খানি গ্রন্থ প্রকাশিত হইয়াছে। নব্যসম্প্রদায় তাহার গুণের 
একান্ত পক্ষপাতী হইলেন, তাহার নিন্দুকের দল তাহাকে 
উপহাস করিলেও তিনি যে একজন অসাধাণ প্রতিভাশালী 
কবি, তাহা স্বীকার করিতে কুষ্ঠিত হইলেন ন| ৷ সুতরাং 

“তিলোত্তমাসম্তব’ কাব্য প্রকাশিত হওয়ার পরই মধুসূদন 
‘মেঘনাদবধ’ কাব্যরচনা আরম্ভ করেন। ১৮৬২ খৃষ্টাব্দে ইহার 
প্রথমাংশ গ্রন্থাকারে প্রকাশিত হয় ৷ দ্বিতীয়াংশ পরে প্রকাশিত 
হইয়াছিল। 

‘ভ্ৰজাঙ্গন|’ কাব্য, 'কৃষ্ণকুমারী? নাটক এবং “মেঘনাদবধ' কাব্য 
মধুসুদন প্রায় এক সময়েই আরম্ভ করিয়াছিলেন। প্রায় এক 
সঙ্গেই তিনখানি গ্রন্থ শেষ হইয়াছিল। এই সময়ে মধুস্দনের 
“প্রতিভার যেমন পূর্ণ বিকাশ ঘটিয়াছিল, তেমনই আবার তাহার = 
পাশ্চান্ত্য ভাবপ্রবণতাও পূর্ণতা লাভ করিয়াছিল। “afar 
নাটকে ও “তিলোত্তমা সম্ভব" কাব্যে তিনি বহুল পরিমাণে সংস্কৃত 
কাব্যসমূহের ভাব ও রীতি অনুসরণ করিয়াছিলেন, কিন্তু 
ব্রজাঙ্গনাব্যতীত এই সময়কার তাহার সমস্ত গ্রন্থেই প্রাচ্য ভাব 
অপেক্ষা পাশ্চাত্ত্য ভাব ও রীতি অধিক অবলম্বন করিয়াছিলেন | 

“মেঘনাদবধে” বর্ণিত aa রামায়ণ হইতে গ্রহণ করিলেও 
মধুস্থদন তাহার কাব্যে অনেক বিষয়ে পাশ্চাত্য কবিগণের রীতি 
ও ভাব অবলম্বন করিয়াছিলেন | কাজেই “মেঘনাঁদবধে” বণিত 
বিষয়ের সহিত রামায়ণের বহু ঘটনার মিল নাই। “মেঘনাদ- 
বধে’ রাক্ষসদিগের চরিত্রবর্ণনাকীলে তিনি রামায়ণের পন্থা 
অবলম্বন করেন নাই। তাহার বর্ণিত রাক্ষসেরা রামায়ণে 
বৰ্ণিত নরমাংসপ্রিয় বীভৎস আচারসম্পন্ন জীব নহে। “মেঘনাদ- 
বধে’ বৰ্ণিত রাক্ষসেরা আধ্্যসমাজভুক্ত সভ্য মানবদিগের 

TNS আচারসম্পন্ন। ‘ইলিয়াড’ ও ‘ইনিয়াড’ ইত্যাদি পাশ্ত্ত্য 
কাব্যসমূহের অনেক ঘটনা পরিবন্তিত আকারে ‘মেঘনাদবধে’ 
স্থানলাভ করিয়াছে। রামায়ণ হইতে ইহার আদর্শও ভিন্ন। 
কবি তাহার এই কাব্যে রামচন্দ্র ও লক্ষ্মণ অপেক্ষা রা্ষপ- 
দিগের প্রতিই বিশেষ সহাম্থুভুতি প্রদর্শন করিয়াছেন। 

‘মেঘনাদবধ’ কাব্যে নয় সর্গে তিন দিন ও ছুই রাত্রির ঘটনা 
qe হইয়াছে। কিন্তু কবির বর্ণনাগুণে এই স্বল্প সময়ের 
ঘটনাও অতি দীর্ঘ কালের ঘটনা বলিয়া মনে হয়। 

কবিবর হেমচন্দ্ৰ বন্দ্যোপাধ্যায় ‘মেঘনাদবধ’ কাব্য সম্বন্ধে 
যথার্থই লিখিয়াছেন ঃ “সত্য বটে, কবিগুরু বালীকির পদচিহ্ন: 
লক্ষ্য করিয়া নানাদশীয় মহাকবিদিগের কাব্যোগ্তান হইতে 
কুস্থমচয়নপুৰ্ব্বক এই গ্রন্থখানি বিরচিত হইয়াছে, কিন্ত সেই 
সমুদয় RUI যে অপূৰ্ব্ব মাল্য গ্রথিত হইয়াছে, তাহা 
বঙ্গবাসীরা চিরকাল যত্বসহকারে কণে ধারণ করিবেন |” 

দোষ ও গুণ একত্র করিয়া! 'মেঘনাদবধ যে বাংল! সাহিত্যে 
সর্বশ্রেষ্ঠ কাব্য, তাহা সৰ্ব্ববাদিঞ্জল্মত। কিন্ত ইহার অনেক 
ভাব ও ঘটনা রামায়ণ হইতে গৃহীত না হইয়া নানা বিদেশী 
কাব্য হইতে গৃহীত বলিয়া কোন কোন সমালোচক মধুসূদনের 
প্রতিভা ও মৌলিকতা স্বীকার করিতে চাহেন না। তীহারা 
বলেন, “মেঘনাদবধ্ধের সৰ্ব্বত্ৰ যখন বিদেশীয় কাব্যের ছায়া 
বৰ্ত্তমান, তখন ইহাতে কবির মৌলিক কৃতিত্ব কোথায়? কিন্ত 
আমাদের কথা এই যে, কতকগুলি মৃতজীবের দেহ হইতে 
কঙ্কাল গ্রহণ করিয়া যেমন WA জীব স্থষ্টি করা কঠিন 

ব্যাপার, সেইরূপ অন্যান্য কাব্য হইতে উপাদান সংগ্রহ করিয়া 
একখানি সম্পূর্ণ নূতন ধরণের কাব্যরচনাও তদ্রপ কঠিন 
ব্যাপার । . এই বিশ্বরাজ্যে উপাদানের অভাব নাই, তাহ! 
হইতে উপযুক্ত মাল-মশলা সংগ্রহ করিয়া নূতন কিছু সৃষ্টি 
করার মধ্যে প্রকৃত Wel প্রতিভার পরিচয় পাওয়া বায়। 

মধুসুদন যেভাবে তাহার এই কাব্যে শব্দ ও ভাব সন্নিবিষ্ট 
করিয়াছেন, তাহাতে সত্য সত্যই বঙ্গভাষা ও সাহিত্য যথেষ্ট 
শক্তিশালী হইয়াছে। তিনি যে তাহার কাব্যে বীরত্বপূর্ণ ভাষা 
ও ভাব সন্নিবিষ্ট করিয়াছেন, তাহা সত্য সত্যই বাংলা ভাষা 
ও জাতির গৌরবের বস্তু | 

কবি তাহার এই কাব্যের প্রথমেই যে ভবিষ্যদ্বাণী 
করিয়াছেন, তাহা সফল হইয়াছে | যতদিন বঙ্গভাষা ও সাহিত্য 
, খাঁকিবে, ততদিন তীহার এই কাব্য অমরত্বের আসনে প্রতিষ্ঠিত 
থাকিবে এবং ততদিন গৌডজন-_ 

। “আনন্দে করিবে পান সুধা নিরবধি |”. 

গুণগ্রাহী ও চিন্তাশীল ব্যক্তিগণ তখন বুঝিতে পারিয়া- 
ছিলেন, মধুসুদন বাংলা ভাষাকে কি অমূল্য সম্পত্তি উপহার 
দিয়াছেন। ঈশ্বরচন্দ্র বিদ্যাসাগর মহাশয় প্রথমতঃ “মঘনাদ- 
বধের অনুকূলে মত প্রকাশ করেন নাই, কিন্তু অবশেষে তাহার 
সেই মতের পরিবর্তন ঘটিয়াছিল এবং তিনি মধুস্দনের 
রচনার অত্যন্ত পক্ষপাতী হইয়া পড়িয়াছিলেন। o 

অহাভারতের অনুবাদক মহাত্মা কালীপ্রসন্ন সিংহের সহিত 
মধুন্থ্দনের অত্যন্ত ঘনিষ্ঠতা ছিল। তিনি মধুস্থদনের রচনার 

বিশেষ পক্ষপাতী ছিলেন। তিনি ‘বিদ্তাৎসাহিনী সভা" নামে 
একটি সাহিত্যসভা স্থাপনা করিয়াছিলেন। কলিকাতার 
বহু বিদ্বান্‌, কৃতবিদ্য ও সম্ভ্ৰান্ত ব্যক্তি এই সভার সভ্য ছিলেন ৷ 
কালীপ্রসন্ন সিংহ এই সভার পক্ষ হইতে মধুজ্দ্দনকে প্রকাশ্য- 
ভাবে অভিনন্দন প্রদান করিবেন বলিয়| স্থির করিলেন | 

এই উদ্দেশ্যে কালীপ্রসন্ন সিংহ মহাশয় কলিকাতার সন্তৰান্ত 
ব্যক্তিদিগকে আমন্ত্রণ করিলেন। তিনি তাহাদ্দিগের ও বাংলা- 
দেশের সাধারণ শিক্ষিতমগুলীর প্রতিনিধিরূপে মধুস্থদনকে 
অভ্যর্থনা! করিয়া তাহাকে একখানি অভিনন্দনপত্র ও একটি 
রৌপ্যনিশ্মিত মূল্যবান্‌ পাঁনপাত্র উপহার প্রদান করিলেন । 
এতদিন মধুসূদনের বন্ধুগণ ব্যক্তিগতভাবে তাহার প্রতিভার 
আদর করিয়া আসিতেছিলেন, এইবার কালীপ্রসন্ন সিংহ 
প্রকাশ্ঠভাবে তাহার প্রতিভার প্রতি সন্মান প্রদর্শন করিলেন। 

এক বৎসরের মধ্যেই “মেঘনাদবধে”র প্রথম সংস্করণ শেষ 
হইয়া দ্বিতীয় সংস্করণ প্রকাশিত হইল। মধুসুদন যে একদিন 
বঙ্গের একজন শ্রেষ্ঠ লেখক হইবেন, তাঁহার বালোর চিরপোষিত 
আকাজ্কা এইবার চরিতার্থ হইল। 

সাধারণতঃ দেখা যায়, প্রতিভাবান পুরুষেরা তাহাদের জীবিত- 
কালে যথাযোগ্য সম্মান প্রাপ্ত হন না, মৃত্যুর পর তাহাদের 
ভাগ্যে সেই সম্মানলাভ ঘটিয়া থাকে । কিন্তু মধুসুদন তাহার 
জীবনকালেই সেই সম্মান বহুলাংশে লাভ করিয়া গিয়াছেন। 

‘মেঘনাদবধ’ ও 'ব্রজাঙ্গনা কাব্য একসঙ্গে রচনা অতীব 
বিস্ময়ের Raai একদিকে বীরত্বের বজ্ৰনিৰ্থোষ, অপরদিকে 

মৃদঙ্গ, বংশী ও করতালের শ্রবণম্থখকর মধুর ধ্বনি, একদিকে 
রণক্ষেত্রের ভয়াবহ বর্ণনা ও স্বৰ্গনরকাদির চিত্রাঙ্কন, অপর 
দিকে মলুয়মারুতসেবিত, যমুনাকল্লোলমুখরিত, মধুর পিকরব- 
নিনাদিত বুন্দাবনের মধুময় বর্ণনা! সত্যসত্যই পাঠকের চিন্তকে 
যুগপৎ বিস্ময় ও আনন্দে উদ্বেলিত করিরা তোলে | 
বৃন্দাবন পরিত্যাগ করিয়া শ্রীকৃষ্ণ মথুরায় চলিয়া গিয়াছেন। 
রাধিকা তাহার বিরহে কাতরা, তাহার নয়নে সৰ্ব্বদাই বিরহের 
অশ্ৰু ঝরিতেছে। কবি তাহার 'ব্রজাঙ্গনা” কাব্যে এই শ্যাম- 
বিরহিণী রাধিকার setae অঙ্কিত করিয়াছেন। আঠারটি 
কবিতায় ত্রজাঙ্গনা’ কাব্য সমাপ্ত হইয়াছে। ইহার ভাষা মধু 
জুদনের রচিত TDI গ্রন্থ অপেক্ষা অধিকতর সুমধুর ও সংস্কৃত- 
ভাবাপন্ন। বোধ হয় জয়দেব ও বিগ্ভাপতির ভাষার অন্থকরণে 
মধুসুদন তাহার এই কাব্যখানি রচনা করিয়াছিলেন | 
উদয়পুরের অধীশ্বর রাণ| ভীমসিংহের দুহিতা কৃষ্ণকুমারীর 
জীবনের করুণ বিবাদময় কাহিনী লইয়া “কৃষ্ণকুমারী” নাটক 
রচিত হইয়াছে কৃষ্ণকুমারীর অনুপম সৌন্দর্য্য ও রূপলাবণ্যের 
জন্য লোকে তাহাকে “রাজস্থানের কুসুম’ বলিয়া ডাকিত। 
কৃষ্ণকুমারীর রূপে গুণে মুগ্ধ হইয়া জয়পুরের অধীশ্বর জগৎসিংহ 
এবং মরুদেশের অধীশ্বর মানসিংহ উভয়েই তাহার পাণিপ্রার্থী 
. হইয়া উভয়েই প্রতিজ্ঞা করেন যে, কৃষ্ণকুমারীকে না পাঁইলে' 
Statai উদয়পুর ধ্বংস করিবেন। রাণ! ভীমসিংহ তখন এতই 
দুৰ্ব্বল হইয়া পড়িয়াছিলেন যে, প্রবলপ্রতাপশালী বিপক্ষের 
হস্ত হইতে রাজ্যরক্ষার উপায় ন| দেখিয়া তিনি কৃষ্ণকুমারীর; 

জীবননাশে কৃতসঙ্কল্প হইলেন। তিনি তাহার হত্যার জন্য 
আদেশ প্রদান করিলেন। বিষপানে কৃষ্ণকুমারীর জীবনান্ত 
হইল ৷ ইহাই কৃষ্চকুমারীর জীবনের সংক্ষিপ্ত ইতিহাস। কিছু 
পরিবর্তন করিয়া মধুসূদন “কৃষ্ণকুমারী” নাটক রচনা করিয়া- 
ছিলেন। তিনি বিষপানের পরিবর্তে খড়গাঘাতে কৃষ্ণকুমারীর 
জীবনাবসান ঘটাইয়াছেন। AERA রচিত নাটকাবলীর 
মধ্যে কৃষ্ণকুমারী’ই প্রধান। করুণরসের পরিবেশনে মধুস্থদন 
যে কিরূপ সিদ্ধহস্ত ছিলেন, 'কৃষ্ণকুমারী'ই তাহার প্রমাণ | 

কালপ্রভাবে সমস্ত জিনিসেরই পরিবর্তন ঘটিয়া থাকে | 
বাংলা ভাষা ও সাহিত্যেরও পরিবর্তন হইয়াছে। সেই 
পরিবর্তনের ফলে মধুস্থদনের নাটকসমূহের এখন আর তেমন 
আদর নাই। কিন্তু এককালে উহা বঙ্গসাহিত্যের যে উপকার 
করিয়াছে, তাহা বিস্মৃত হইবার বিষয় নহে। মধুসুূদনই সেই 
সময় বাংল! নাটকরচনায় নবযুগের সুচনা করিয়াছিলেন। 


দশ: 
তখনও মধুস্থুদন পুলিশ আদালতে কাৰ্য্য করিতেছিলেন। 
তাহার চাকুরির বেতন, পুস্তকের আয় ও পৈতৃক সম্পত্তির 
আয় হইতে যে টাকা আসিত, তাহাতেই একটি মধ্যবিত্ত ভদ্র 
পরিবারের সুখে স্বচ্ছন্দে সংসারযাত্রান্রর্বাহ হওয়ার কথা । 
কিন্তু অমিতব্যয়িতার জন্য তাহাতেও তাহার কুলাইত না | 
মাদ্রাজ হইতে কলিকাতায় প্রত্যাবর্তনের পর HIAR: 
একটি পুত্র ও একটি কন্যা জন্মগ্রহণ করিয়াছিল । মধুসুদন. 
তখন বঙ্গদেশের একজন সর্বশ্রেষ্ঠ কবি বলিয়া জনসমাজে. 
আসন লাভ করিয়াছেন। তাহার আয়ও কম ছিল ai 
পারিবারিক জীবনে যাহা কিছু থাকিলে মানুষ সংসারে সুখী 
হয় ও শান্তিলাভ করিতে পারে, মধুস্থদনের তাহার কিছুরই- 
অভাব ছিল al কিন্তু তথাপি মধুস্থদনের মনে শান্তি ছিল; 
না, তিনি দিবারাত্র মানসিক অশান্তির আগুনে পুড়িয়া 
মরিতেছিলেন। ধন, মান, পারিবারিক স্নেহ ও ভালবাস|-- 
কিছুই তাহাকে তৃপ্তি ও শান্তি দান করিতে সমর্থ হয় নাই। 
“তত্ববোধিনী” পত্রিকায় মধুস্থুদনের রচিত “আত্মবিলাপ” নামক 
একটি কবিতা! প্রকাশিত হইয়াছিল। সেই কবিতায় কবি 
অকপটে তাহার অন্তরের অশান্তি ব্যক্ত করিয়াছিলেন ৷, 


কবিতাটি এইরূপ £ 


(>) 
“আশার ছলনে ভুলি কি ফল লভিন্ন, হায় ! তাই ভাবি মনে! 
জীবন-প্রবাহ বহি কাল-সিন্ধু পানে ধায়, ফিরাব কেমনে 1. 

দিন দিন আয়ুহীন, হীনবল দিন দিন ;১_ 
তবু এ আশার নেশা ছুটিল না ;_একি দায় ! 
(২) : 
রে ANE মন মম! কৰে পোহাইবে রাতি ? জাগিবি রে কবে? 
জীবন-উদ্ভানে তোর যৌবন-কুন্ুম-ভাতি কতদিন রবে? 
নীরবিন্দু দূর্বাদলে নিত্য কি রে ঝলমলে” 
কে না জানে অন্বুবিন্ব অনুমুখে সগ্ধঃপাতি ? 
(৩) 
নিশার স্বপন-সুখে সুখী যে, কি সুখ তার ? জাগে সে কীদিতে। 
ক্ষণপ্রভ! প্রভা-দানে বাড়ায় মাত্র আধার, পথিকে ধাঁধিতে | 
মরীচিকা মরুদেশে নাশে প্রাণ তৃষ্ণা-ক্লেশে; 
এ তিনের ছল সম ছল রে এ কু-আশার ৷ 
(৪) 
প্রেমের নিগড় গড়ি পরিলি চরণে সাধে; কি ফল লভিলি ? 
STS পাবকশিখা-লোভে তুই কাল-ফাদে উড়িয়া পড়িলি ! 
পতঙ্গ যে রঙ্গে ধায়, . ধাইলি, অবোধ, হায় | 
না দেখিলি, না শুনিলি, এবে রে পরাণ কাদে! 
(৫) ‘ 
বাকি কি রাখিলি, তুই ! get অর্থ-অন্বেষণে, সে সাধ সাধিতে ? 
ক্ষত মাত্র হাত তোর মৃণাল-কণ্টকগণে কমল তুলিতে! 
নারিলি হরিতে মণি, দংশিল কেবল ফণী; 
এ বিষম বিবজালা ভুলিবি, মন ! কেমনে ? 

(৬) 
| যশোলাভ-লোভে আয়ু কত যে ব্যয়িলি, হায়, কব তা কাহারে ? 
| স্ুগন্ধিকুন্থম-গন্ধে অন্ধ কীট যথা ধায় কাটিতে তাহারে,__ 
মাৎসধ্য-বিষ্দশন, কামড়ে রে অনুক্ষণ | 
এই কি লভিলি ফল অনাহারে অনিদ্রায় ? ‘ 


(রা 

যুকুতা-ফলের লোভে ডুবে রে অতল জলে যতনে ধীবর, 
শত মুক্তাধিক আয়ু কালসিন্ধু-জলতলে ফেলিস্‌ পামর! 

ফিরি দিবে হারাধন কে তোরে, অবোধ মন ? 

হায়রে ভুলিবি কত আশার কুহক-ছলে ?” 

মনের এইরূপ অবস্থা লইয়া যে ALERT কাব্যরচন| করিতে 
পারিতেন, ইহাই আশ্চর্য্যের বিষয়, সন্দেহ নাই । এই গ্রন্থ- 
রচনাই তাহাকে জীবনে শান্তি দান করিত। হৃদয়ের অশান্তি 
safes নিবারণ করিবার জন্যই তিনি গ্রন্থরচনায় ব্যাপৃত 
হুইতেন। তাহার জীবন যখন এইরূপ দারুণ অশাস্তিতে 
অতিনাহিত হইত, সেই সময়ে আর একখানি অত্যুৎকৃষ্ট গ্রন্থ 
“বীরাঙ্গনা” কাব্য রচিত হইয়াছিল | 

বীরাঙ্গনা” কাব্যে NAIA ও কোমল রসের অপুর্ব সম্মিলন 
পরিদৃষ্ট হয়। “মেঘনাদবধ কাব্যে তিনি যে বীররসের এবং 
্রজাঙ্গনা’ কাব্যে যে কোমল রসের অবতারণা করিয়াছিলেন, 
এই উভয় রসের অপুর্ব সমন্বয়ে রচিত হইয়াছিল “বীরাঙ্গনা” 
কাব্য। ‘বীরাঙ্গনা’ কাব্যে সেই জন্যই যেমন একদিকে বনবাসিনী 

ARTI বিরহবিধুরা শকুন্তলার বিরহপূর্ণ হৃদয়োচ্ছাস ব্যক্ত 
হইয়াছে, তেমনই আবার ‘বীরাঙ্গনা’ জনার তেজোপূৰ্ণ তিরস্কার- 
বাণী ঘোষিত হইরাছে। বীরাঙ্গনা” কাব্য “মেঘনাদবধ” ও 
ব্রজাঙ্গনা” কাব্যের যোগস্থত্রস্বরপ এবং এই কাব্য মধুস্ুদনের 
একটি অমর BE! এই গ্রন্থথানি পুরাণে বর্ণিত! প্রসিদ্ধ 
মহিলাগণের পত্রচ্ছলে রচিত | 

‘ছুম্মন্তের প্রতি শকুন্তলা”, “সোমের প্রতি তারা”, ‘শ্রীকৃষ্ণের 
প্রতি রুক্সিণী', “দশরথের প্রতি ka, “লক্ষণের প্রতি 
শূৰ্পনখা’, অর্জনের প্রতি দ্ৰৌপদী’, 'দুৰ্য্যোধনের প্রতি 
BRAS), 'জয়দ্রথের প্রতি দুঃশল|’, ‘শান্তনুর প্রতি জাহ্নবী’, 
'পুরুরবার প্রতি উৰ্ব্বশী, এবং “নীলধবজের প্রতি জন|’--এই 
একদশটি পত্র কবিতাকারে বীরাঙ্গনা” কাব্যে সন্নিবেশিত 
হইয়াছে। এই গ্রন্থথানি ১৮৬১ সালে রচিত এবং পর বৎসর 
প্রকাশিত হয়। কবি এই গ্রন্থখানি দীনশরণ প্রাতঃস্মরণীয়, 
ঈশ্বরচন্দ্র বিদ্যাসাগরের নামে উৎসর্গ করেন | 

ভাষার মাধুর্য্যে ও লালিত্যে ‘বীরাঙ্গনা’কাব্য মধুস্থদনের রচিত 
কাব্যসমূহের মধ্যে শ্রেষটস্থান অধিকার করিয়াছে । ইহার পর' 
বঙ্গদেশের বহু বিখ্যাত কবিই অসিত্রাক্ষর ছন্দে কাব্য ও কবিতা, 
রচনা করিয়াছেন, কিন্তু কেহই মধুসূদনের সমকক্ষতা লাভ 
করিতে সমর্থ হন নাই। অমিত্রাক্ষর ছন্দের প্রবর্তন এবং ইহার, 
উৎকর্ষসাধন_-এই উভয় গৌরবই মধুসূদনের প্রাপ্য । ইংরেজী 
ভাষায় যিনি অমিত্রাক্ষর ছন্দ প্রবর্তন করিয়াছিলেন, তাহার দ্বারা 
এ ছন্দের উৎকর্ষ সাধিত হয় নাই, পরবর্তী কবিগণের দ্বারাই 

তাহা হুইয়াছিল। কিন্তু মধুসুদন একাই এই উভয় কাৰ্য্য 
সম্পাদন করিয়াছিলেন ৷ 

মধুস্থদন মহাভারতের কোন ঘটনা এবং সিংহলবিজয় 
অবলম্বন করিয়া আরও দুইখানা কাব্যরচনায় ব্যাপৃত হইয়া- 
ছিলেন এবং ছুইখানিরই প্রথমাংশ রচিত হইয়াছিল । কিন্তু 
তিনি কোনখানিই সম্পূর্ণ করিয়া যাইতে পারেন নাই। 

মধুসূদন নানাভাবে যে অর্থ উপৰ্জ্জন করিয়াছেন, তাহাতে 
তাহার অৰ্থক্লেশ থাকিবার কথা নহে। কেবল তাহার অমিত- 
ব্যয়িতার জন্যই তাহাকে অর্থক্রেশের দাবদাহ সহা করিতে 
হইয়াছে। তাহার মনে হইত, অর্থকষ্ট দূর করিতে পারিলেই 
জীবনে তিনি শান্তি পাইতে পারিবেন। শৈশব হইতেই 
মধুস্দনের আকাজ্ষা ছিল বিলাতে গিয়া তিনি ব্যারিষ্টার হইয়৷ 
আসিবেন। এইবার তিনি ভাবিতে লাগিলেন ব্যারিষ্টার হইয়া 
আসিতে পারিলে তাহার অর্থকষ্ট দূরীভূত হইবে। এইজন্য তিনি 
বিলাত গমনের সঙ্কল্প করিলেন। 

মধুস্দনের পিতা যে ভূ-সম্পত্তি রাখিয়া গিয়াছিলেন, 
মধুসুদন তাহার পিতৃব্যপুত্রদিগের সহিত মোকদ্দমায় জয়লাভ 
করিয়া এ সম্পত্তির অধিকারী হইয়াছিলেন। সেই সম্পত্তি 
পন্তনি দিয়া তিনি বিলাত গমনে অভিলাষী হইলেন। এইরূপ 
স্থির হইল যে, পত্তনিদার মধুস্থদনকে বিলাত গমনের ব্যয়- 
নির্ধাহার্থ কিছু টাকা অগ্রিম প্রদান করিবেন এবং তাহার 
পত্নীপুত্ৰাদির ব্যয়নির্ব্বাহের জন্য মাসিক দেড়শত টাক! করিয়া 
দিবেন। 


“Gx মহাকবি মাইকেল 


এইরূপ ব্যবস্থা করিয়া মধুসূদন ১৮৬২ সালের ৯ই জুন 
ক্যাণ্ডিয়া” নামক জাহাজে ইংলণ্ড যাত্রা করিলেন। যাত্রার 


পূৰ্ব্বে তিনি নিয়লিখিত কবিতাটি দ্বারা বঙ্গভূমির নিকট বিদায় 
লইয়াছিলেন ঃ 


বঙ্গভূমির প্রতি 


রেখো মা, দাসেরে মনে, এ মিনতি করি পদে; 

সাধিতে মনের সাধ, ঘটে যদি পরমাদ, 
মধুহীন করো না গো তব মন-কোঁকনদে। 

প্রবাসে দৈবের বশে, জীব-তারা যদি খসে 
এ দেহ-আকাশ হ'তে, নাহি খেদ তাহে। 

জন্মিলে মরিতে হবে, অমর কে কোথা কবে, 
চিরস্থির কবে নীর হায় রে জীবন-নদে ?. 

কিন্ত যদি রাখ মনে, নাহি মা, ডরি শমনে ; 
মক্ষিকাও গলে না গো পড়িলে অমৃত-হদে ! 

সেই ধন্য নরকুলে, লোকে যারে নাহি ভুলে, 
মনের মন্দিরে সদা সেবে সৰ্ব্বজন ;_ 

কিন্ত কোন্‌ গুণ আছে, যাচিব যে তব কাছে, 
হেন অমরতা আমি, কহ গো শ্যামা জন্মদে ! 

তবে যদি দয়া কর, ভুল দোষ, গুণ ধর, 
অমর করিয়া বর দেহ দাসে, সুবরদে ! 

ফুটি যেন স্মৃতি-জলে, মানসে, মা, যথা ফলে 
মধুময় তামরস কি বসন্ত, কি শরদে। 


এগার 


স্বদেশের শ্যামল ক্রোড় পরিত্যাগ করিয়া মধুসুদন সমুদ্রে 
জাহাজ ভাসাইলেন। ধীরে ধীরে ভারতের সীমারেখা বিলীন 
হইয়া গেল। তিনি সেক্সপীয়র, মিল্টন, ওয়ার্ডসওয়ার্থের জন্ম- 
ভূমি দর্শন করিতে যাইতেছেন--এই আনন্দে তাহার হৃদয় 
ভরপুর l 

১৮৬২ খ্ৰীষ্টাব্দের জুলাই মাসের শেষভাগে মধুসুদন বিলাতে 
পৌছিলেন। তিনি cay ইন্‌’ নামক প্রসিদ্ধ ব্যারিষ্টারসমাজে 
প্রবেশ করিলেন। - 

মধুসুদনের জীবন চিরকালই দুঃখে অতিবাহিত হইয়াছিল। 
Race আনিয়াও তিনি এই দারিদ্র্যহুঃখের হস্ত হইতে নিস্তার 
লাভ করিতে পাঁরেন নাই। বিলাতে বাস সহজ ব্যয়সাধ্য 
নহে। তিনি আদ্যোপান্ত চিন্তা না করিয়া কেবল পরের 
সাহায্যের উপর নির্ভর করিয়া এই প্রকার ব্যয়সাপেক্ষ কাধ্যে 
হস্তক্ষেপ করিয়াছিলেন বলিয়া তাহাকে এইপ্রকার কষ্ট 
_ পাইতে হইয়াছিল। দয়ার সাগর বিদ্যাসাগর মহাশয় এই 
সময় তাহাকে সাহায্য না করিলে হয়ত খণের দায়ে বিদেশের 
কোন কারাগারে বা দরিদ্রনিবাসে অতি কষ্টে তাহার 
জীবনাবসান ঘটিত। 

যাহাদিগকে পৈতৃক সম্পত্তি পত্তনি দিয়া এবং অর্থের 
ব্যবস্থা করিয়া মধুসূদন ইউরোপ গমন করিয়াছিলেন, 
মধুসূদনের ব্বদেশত্যাগের সঙ্গে সঙ্গেই তাহারা তাঁহাদের 

কর্তব্য সম্পাদন করিতে বিরত হইল। মধুকুদন পুনঃ পুনঃ 
তাহাদিগের নিকট পত্র লিখিয়াও অর্থসাহাষ্য পাওয়া ত 
দুরের কথা, পত্রের উত্তর পর্য্যন্ত পাইলেন না। 

মধুসূদন পত্নী এবং পুত্রকন্ঠাদিগের মাসিক ব্যয়নিবর্বাহের 
জন্য সম্পত্তির পন্তনিদারের নিকট হইতে যে অর্থের ব্যবস্থা 
করিয়া গিয়াছিলেন, তাহারা সেই অর্থপ্রাপ্তি হইতেও বঞ্চিত 
হইলেন। ইহাতে তাহাদের কষ্টের সীমা-পরিসীমা রহিল না। 
স্বামীর অনুপস্থিতিতে কোনরূপ ব্যবস্থা করা সম্ভবপর নহে 
দেখিয়া মধুস্থদনের পত্নী পুত্র ও কন্যাকে লইয়া স্বামীর নিকট 
গমনই যুক্তিযুক্ত বলিয়া মনে করিলেন। মধুস্ুদনের স্বদেশ- 
ত্যাগের এক বৎসরের মধ্যেই তিনি পুত্র ও কন্যাকে লইয়া 
স্বামীর নিকট ইংলণ্ডে যাইয়া উপস্থিত হইলেন। ইহাতে 
মধুস্থদনের বিপদের উপর আরও বিপদ উপস্থিত হইল। 

সপরিবারে বিলাতে বাস অতি ব্যয়সাধ্য ব্যাপার, তাহার 
উপর আবার মধুসূদন অত্যন্ত অমিতব্যয়ী ছিলেন। goate 
অল্পদিনের মধ্যেই তাহার সঞ্চিত অর্থ শেষ হইয়া! গেল এবং 
প্রয়োজনীয় ব্যয়নিবর্বাহের জন্য অলঙ্কার, Ww, গৃহসামগ্রী 
ইত্যাদি সমস্তই ক্রমে গভর্ণমেন্ বন্ধক-অফিসে আবদ্ধ হইল। 
অমিত্রাক্ষর ছন্দ-প্রবর্তনের জন্য কালীপ্রসন্ন সিংহ মহাশয় 
তাহাকে যে রৌপ্যনিক্মিত পানপাত্র উপহার দিয়াছিলেন, 
ALMA তাহাও বন্ধক রাখিতে বাধ্য হইয়াছিলেন। 

ফরাসী ভাষাশিক্ষার সুবিধার সঙ্গে অপেক্ষাকৃত অল্প 
ব্যয়ে সংসারধাত্রানিবর্বাহ হইবে বলিয়া এবং পরীর স্বাস্থ্যের 


/ 

জন্য মধুনুদন ফ্রান্সের অন্তৰ্গত ভার্সেল্স্‌ নগরে গিয়াছিলেন। 
অর্থাভাবে তিনি ইংলণ্ডে ফিরিয়া যাইতে পারেন নাই। এই 
CATA অবস্থানকালে মধুসূদনের আথিক দুরবস্থা চরমে 
উঠিয়াছিল। 

ভাসেল্‌সে মধুসূদনের এমন দিনও গিয়াছে যে, কোন 
কোন দিন তাহাকে অনশনে দিনপাত করিতে হইয়াছে। 
একটি ফরাসী মহিলা এই সময়ে তাহার দুৰ্দশা দেখিয়া তাহার 
বড়ই উপকার করিয়াছিলেন। একটি দাতব্য সমিতি মধুস্থদনের 
দুরবস্থা অবগত হইয়া গোপনে গোপনে তাহাকে যথেষ্ট সাহায্য 
করিয়াছিলেন। তাহারা মধুস্থদনের অজ্ঞাতে তাঁহার গৃহদ্বারে 
আহাধ্য সামগ্রী ও শিশুদিগের জন্য দুগ্ধ রাখিয়া আসিতেন। 
কিন্ত এইরূপ করিয়! বেশি দিন চলা সম্ভব নহে। 

অন্য কোনও উপায় না দেখিয়া মধুসূদন অবশেষে দরিদ্রের 
পরম বন্ধু ঈশ্বরচন্দ্র বিদ্যাসাগর মহাশয়ের শরণাপন্ন হইলেন। 
বিদ্যাসাগর মহাশয় মধুস্থদনের ব্যারিষ্টারী পড়িতে যাওয়ায় 
বিশেষ উৎসাহ প্রদান করিয়াছিলেন। মধুস্থদনের পত্র পাইয়া 
বিদ্যাসাগর মহাশয় আর স্থির থাকিতে পারিলেন না। তখন 
মধুন্থদনকে পাঠাইবার মত উপযুক্ত অর্থ তাহার নিকট ছিল না | 
তিনি খণ করিয়া মধুস্থদনকে পনর শত টাকা পাঠাইয়া দিলেন। 
ইহার পরেও আরও কয়েকবার তিনি মধুসথদনের সাহায্যের জন্য 
টাকা পাঠাইয়াছিলেন। মধুসূদন এই খণের সমুদয় টাকা! 

* পরিশোধ করিতে পারেন নাই, কিয়দংশমাত্র পরিশোধ করিতে 

সমর্থ হইয়াছিলেন। 


৫৪ মহাকবি মাইকেল 


প্রধানতঃ ব্যারিষ্টারী ব্যবসায় শিক্ষা -করাই যদিও মধু- 
স্থদনের বিলাত গমনের উদ্দেশ্য ছিল, তথাপি ইউরোপীয় ভাষা-. 
সমূহ শিক্ষা করাও তাহার অন্যতম উদ্দেশ্য ছিল। ব্যারিষ্টারী 
পড়ার সঙ্গে সঙ্গে তিনি তাহার সেই বাসনা পূর্ণ করিতে উদ্যোগী 
হইলেন। বিলাতে গমন করিয়াও তিনি তাহার স্বাভাবিক 
প্রেরণাবশতঃ কবিতা রচন। হইতে নিরস্ত হন নাই। ইংরেজী, 
ফরাসী ও ইতালীয় ভাষায় কবিতা রচনা করিয়| তিনি অবসর- 
সময় অতিবাহিত করিতেন। পাশ্চাত্য পণ্ডিতদিগকে ভারতীয় = 
কাব্য হইতে রত্ন আহরণ করিয়া! উপহারপ্রদানের জন্য তাহার 
একান্ত বাসনা ছিল। এই উদ্দেশ্যে তিনি রামায়ণের সীতাদেবীর 
চরিত্রঅবলন্বনে ইংরেজী ভাষায় একখানি কাব্যগ্রন্থ রচনা 
, করিতে আরম্ভ করিয়াছিলেন । কিন্তু প্রায় তিনশত পংক্তি 
রচনা করিয়াই তিনি তাহা পরিত্যাগ করিয়াছিলেন | 

সীত!’ কাব্য ব্যতীত কতকগুলি ইংরেজী খণ্ডকবিতাও 
তিনি ইউরোপে বাসকালে রচনা করিয়াছিলেন । বাংলা- 
ভাষাতেও ‘স্থুভদ্ৰাহরণ’ ও ‘দ্রৌপদীর স্বয়ংবর’ নামক ছুইখানি 
নৃতন কাব্যরচন| আরম্ভ করিয়াছিলেন | এই ছুইখানি কাবোর 
কোনখানিই তিনি শেষ করিতে পারেন নাই । ‘স্মুভদ্ৰাহরণ’ 


শেষ করিতে না পারিয়া মনের দুঃখে তিনি চতুর্দশপদী কবিতী- = 
বলীতে লিথিয়াছিলেন ? 
“তোমার হুরণ-গীত গাব বঙ্গাসরে 
নবতানে, ভেবেছিন্ু, স্ুভদ্রাসুন্দরি | 
কিন্ত ভাগ্যদোবে, শুভে ! আশার লহরী-_ 
শুকাইল, যথা গ্রীষ্মে জলরাশি সরে ।৮..*ইত্যাদি 

‘বীরাঙ্গন|’ কাব্যে আরও কয়েকটি কবিতা সংযোজিত করিয়া 


, কাব্যথানি সম্পূর্ণ করিবার চেষ্টাও কবি ইউরোপে প্রবাসকালে 


করিয়াছিলেন। কিন্ত তাহার সে চেষ্টাও সফল হয় নাই। 
ইউরোপে প্রবাসকালে তিনি কেবল চতুর্দশপদী কবিতাবলীই 
শেষ করিতে সমর্থ হইয়াছিলেন। অমিত্ৰাক্ষৰ ছন্দের ন্যায় 
বঙ্গভাষায় চতুৰ্দ্দশপপদী কবিতাবলীর প্রবর্তনও aqua এক 
নূতন কী্তি। ইহার পূৰ্ব্বে এইরূপ কবিতার প্রচলন বঙ্গভাষায় 
ছিল ন| ৷ ‘চতুৰ্দ্দপপদী কবিতাবলী’ নানা বিষয়ের চুৱানববইটি 
কবিতার সমবায়ে সংগঠিত। ইহার অনেক কবিতায়ই তাহার 
হৃদয়ের একান্ত fer অনুভূতি অভিব্যক্ত হইয়াছে এবং 
তাহার জীবনের অভিজ্ঞতা বৰ্ণিত হইয়াছে-। 

মধুস্ছদনকে ভালভাবে চিনিতে হইলে চতুর্দঘশপদী 
কবিতাবলী পাঠ করা একান্ত প্রয়োজন । মধুস্থদন হিন্দুধৰ্ম্ম 
পরিত্যাগ করিলেও হিন্দুভাব তাহার হৃদয়ে কিরূপে বিরাজিত 
ছিল এবং বৈদেশিক আচারব্যবহার অনুকরণ করিলেও 
স্বদেশান্ুরাগ তাহার হৃদয়ে কতদূর প্রবল ছিল, এই চতুৰ্দ্দশপদী 
কবিতাবলী পাঠ করিলে তাহা জানিতে পারা যায়। 

চতুর্দঘশপদী কবিতাবলীর সঙ্গেই মধুস্থদনের সাহিত্যিক 
জীবন .এক প্রকার শেষ হইয়াছিল। ইহার পর তিনি আর 
যাহা রচনা করিয়াহিলেন, তাহা বঙ্গসাহিত্যে স্থায়ী আদন লাভ 
করিতে পারে নাই। 

ব্যারিষ্টারী পরীক্ষায় উত্তীর্ণ হইয়| ১৮৬৭ শ্রীষ্টাব্দের প্রথমেই 
তিনি স্বদেশাভিমুখে যাত্রা করেন | 


বার 


পাচ বংসরকাল ইউরোপে প্রবাসের পর ১৮৬৭ খৃষ্টাব্দের * 
মার্চ মাসে মধুস্ুদন স্বদেশে ফিরিয়া আসিলেন ৷ 

যাহাতে মধুসূদনের কলিকাতা হাইকোর্টে ব্যারিষ্টারী করিতে 
ARA হয়, সে জন্য বিদ্যাসাগর মহাশয় পূৰ্ব্ব হইতেই ব্যবস্থা 
করিয়া রাখিয়াছিলেন। তাহার এবং অন্তান্য বন্ধুগণের সাহায্যে 
নানাপ্রকার বাধাবিত্ন অতিক্রম করিয়া তিনি কলিকাতা 
হাইকোর্টে ব্যারিষ্টারীতে প্রবেশ করেন। 

ভবিষ্যতের উজ্জল আশায় অনুপ্রাণিত হইয়া মধুন্থদন ১৮৬৭ 
খৃষ্টাব্দে কলিকাতা হাইকোর্টে ব্যারিষ্টারী করিতে আরম্ভ করেন। 

মধুসুদন এখন ‘মেঘনাদবধ’ কাব্যের কবি, ছয়টি ইউরোপীয় 
ভাষায় স্থপণ্ডিত। তাহার প্রবাসকালের মধ্যে তাহার কাব্য- 
সমূহের যশঃসৌরভ সমগ্র বঙ্গদেশে পরিব্যাপ্ত হইয়া পড়িয়াছিল। 

মধুস্থদন ব্যারিষ্টারীতে প্রবৃত্ত হওয়ায় বঙ্গসাহিত্যের নিদারুণ 
ক্ষতি হইয়াছিল। কিন্তু তাহার দ্বারা তাহার অবলম্বিত ব্যবসায় 
বিন্দুমাত্র লাভবান্‌ হয় নাই। এমন কি, এই আইনব্যবসায়- 
অবলম্বন দ্বারা তিনি নিজের আঘধিক অবস্থারও উন্নতিসাধন 
করিতে পারেন নাই। মধুসূদন ছিলেন তাহার সমকালবর্ত 
্যারিষ্টারদিগের মধ্যে বিদ্যাবুদ্ধিতে সৰ্ব্বশ্ৰেষ্ঠ ; কিন্ত আইন- 
ব্যবসায়ে প্রতিষ্ঠা অর্জন করিতে হইলে বিগ্াবুদ্ধির সঙ্গে অপর 


যে সমুদয় গুণ থাকা প্রয়োজন, মধুস্থদনের মধ্যে তাহার সম্পূর্ণ 
অভাব ছিল। ; 

তিনি ছিলেন কল্পনাপ্রিয় কবি৷ তিনি কল্পনার চক্ষে বিশ্বজগৎ 
নিরীক্ষণ করিতেন। ব্যবহারশাস্ত্রের Goes তাহার স্বাভাবিক 
কবিপ্রকৃতির উপযুক্ত ছিল all ব্যারিষ্টারদিগের ব্যবসায়ে 
উন্নতি করিতে হইলে বিশেষ বাক্পটুতা, ছল, চাতুরী ও কৌশল 
আবশ্যক, কিন্তু মধুস্দনের মধ্যে এই সকলের কিছুই ছিল না | 
অনেক বিষয়ে তাহার স্বভাব এইরূপ ছিল যে, তাহা ব্যবহারা- 
জীবের পক্ষে একেবারেই উপযুক্ত নয়। কি করিয়া বিচারক- 
গণের মনন্তঞ্টিবিধান করিয়া কার্য্যসাধন করিতে হয়, সে কৌশল 
মধুস্থদন জানিতেন all বিকৃত কণ্ঠস্বরও মধুস্থদনের ব্যবসায়ে 
কৃতকাৰ্য্য না হইবার অন্যতম কারণ। বিচারকগণ তাহার বক্তৃতা 
শুনিয়া মোটেই তৃপ্তিলাভ করিতে পারিতেন ন৷ ৷ এই সকল 
কারণে মধুস্থদন ব্যবসায়ে কৃতকাৰ্য্য হইতে পারেন নাই । তবে 
তিনি যে একেবারেই অকৃতকাধ্য হইয়াছিলেন, তাহা নহে ।* 
তাহার ন্যায় একজন পণ্ডিত ব্যক্তির পক্ষে যতদূর কৃতকাৰ্য হওয়া - 
উচিত, ALMA ভাগ্যে তাহা ঘটে নাই। 
প্রথম প্রথম ব্যবসায়ে মধুস্দনের উন্নতির আশার চিহ্ন 
পরিলক্ষিত: হইয়াছিল। পূৰ্ব্ব হইতেই তিনি সুকবি বলিয়া 
সকলের নিকট পরিচিত ছিলেন, সুতরাং তাহার সমসাময়িক 
ব্যারিষ্টারগণ অপেক্ষা অতি অল্প -সময়ের মধ্যেই তিনি সুবিধা 
করিতে পারিয়াছিলেন। এক বৎসরের মধ্যেই তাহার মালিক 
আয় একহাজার টাকা হুইতে দেড় হাজার টাকায় উঠিয়াছিল। 
কিন্তু ইহার পর আর উন্নতি হয় নাই, বরং অবনতি হইয়াছিল। 
শেষে এত অবনতি হইল যে, উপায়ান্তর না দেখিয়! তিনি 


tr মহাকবি মাইকেল 
প্রিতি-কাউন্সিলের অন্যতম অনুবাদকের কাধ্য গ্রহণ করিতে 
বাধ্য হইয়াছিলেন। , 

মধুসুদন অর্থের সচ্ছলত| লাভ করিবার জন্য বাগ্দেবীর 
উপাসন। পরিত্যাগ করিয়। কমলাদেবীর শরণাপন্ন হইরাছিলেন, 
কিন্তু তাহার সে আশাও ফলবতী হয় নাই। | 

ইউরোপ হইতে ফিরিয়া মধুসুদন মাত্র ছয় বংসর জীবিত 
ছিলেন। এই ছয় বৎসর তাহার অর্থচিন্তাতেই অতিবাহিত 
হইয়াছিল, এইসময় তিনি বাংল! সাহিত্যের জন্য বিশেষ কিছু 
করিয়া যাইতে পারেন নাই। তবে তাঁহার সার কবির পক্ষে 
সাহিত্যক্ষেত্ৰ হইতে একেবারে দূরে সরিয়া থাকা সম্ভব ছিল না। 
ইউরোপে প্রবাসকানের স্তায় এখনও ছুই-তিনটি নূতন বিষয় 
অবলম্বন করিয়া তিনি গ্রন্থরচনায় ব্রতী হইয়াছিলেন, কিন্তু 
'কৌনখানিই শেষ করিতে পারেন নাই। এই তিনখানি 
Tune “‘নীতিমূলক কবিতামাল|’, দ্বিতীয়খানি 


GECA তৃতীষ্বৃখানি 'মায়াকানন+। নীতিমূলক কবিতাগুলি 
FaR ফেবল্স’-এর আদর্শে বাংলা কথামালার ৮৮ 


লিখিত হইয়াছিল। 
Rala পাঠ্যপুস্তক 
গুলি মধুমূদন ১৮৭০ 


অর্থাভাবক্লেশ দূর করিবার আশায় 

রূপে মধুন্থূদন ইহা রচন! করিয়াছিলেন | 

মধ্যে অনেকগুলিই সুন্দর । এই কবিতী- 
খৃষ্টাব্দে রচনা করিয়াছিলেন। 

২৭৭ BIH 'হেউ্রবধ+ও প্রকাশিত হয়। ট্রয়-রাজকুমার 

ন হাৰী হে্টরের TR বিষয় লইয়াই গ্রন্থখানি রচিত। ইহা 

বাংলা গণ্ভভাষায় লিখিত। কিন্তু বাংলা AJIA] মধুস্থদনের 

কবিপ্রকৃতির অনুকুল ছিল না। এই জন্য ইহাতে বহু দোষ- 
ক্রুটি রহিয়া গিয়াছে! পুস্তকের ভাষা ব্যাকরণছষ্ট, গ্রাম্যতা- 
পূর্ণ এবং পাশ্চান্ত্য ভাবে অনুপ্ৰাণিত ৷ সেই জন্য ইহা পাঠকের 
রুচিকর হয় নাই। “হেক্টরবধ*রচনার সঙ্গে সঙ্গেই মধুস্থদনের 
সাহিত্যিক জীবনও প্রায় শেষ হইয়া! যায়। 

ইংলণ্ড হইতে ফিরিয়া আসিয়া মধুসুদন ছয় বৎসর জীবিত 
ছিলেন | ইহার মধ্যে পাঁচ বংসর তিনি কলিকাতা 'হাইকোটে' 
ব্যারিষ্টারী করিয়াছিলেন | ব্যারিষ্টারী দ্বারা তিনি যেরূপ 
আয়ের আশা করিয়াছিলেন, সেরূপ ঘটে নাই। অথচ তিনি 
তাহার অতিরিক্ত ব্যয়ের সঙ্কোচসাধনও করিতে পারেন নাই ॥ 
ব্যারিষ্টারী ব্যবসায়ে তাহার যে আয় হইত, তাহা যদি তিনি 
সংযতভাবে বায় করিতেন, তবে তাহাকে অর্থকষ্টে পড়িতে 
হইত ন|। কিন্তু তাহার পরিণামচিন্তা একেবারেই ছিল না ৷ 
ভৱিষ্যৎ al ভাবিয়া নিতান্ত জ্ঞানশূন্য হইয়। সামান্য কারণে 
অথবা অকারণে তিনি বিপুলভাবে অর্থব্যয় করিয়া ফেলিতেন। 
হাতে একপয়সাও না রাখিয়া তিনি এমন বিবেচনাহীনভাবে৷ 
অর্থব্যয় করিতেন যে, পরের দিন তাহাকে সাংসারিক ব্যয়- 
নির্বাহের জন্য aq করিবার নিমিত্ত ছুটাছুটি করিয়া বেড়াইতে 
হইত। তিনি খণ করিতেন বটে, কিন্তু সেই খণপরিশোধের 
তাহার তেমন আগ্রহ ছিল না। 

যে পৈতৃক সম্পত্তির উপর নির্ভর করিয়া তিনি ইউরোপে 
প্রবাসকাৈ খণ করিয়াছিলেন, তাহার সমস্তই বিক্রয় করিয়াও 
খণ পরিশোধিত হয় নাই। ব্যয়ের অনুরূপ তাহার আয় ছিল 

না, সুতরাং ক্রমশঃ তাহার খণভারবৃদ্ধির সহিত তাহার 
মানসিক অশান্তিও বৃদ্ধি পাইতে লাগিল | 

মধুসুদন যে কেবল তাহার বিলাসবাসনা বা উচ্ছ sighs 
চরিতার্থ করিতে অতিরিক্ত অর্থব্যয় করিতেন, তাহা নহে। 
বহু সদন্তষ্ঠানে ও বহু প্রার্থীকেও তিনি মুক্তহস্তে দান করিতেন | 
অর্থের প্রতি তাহার আদৌ মমতা ছিল। প্রার্থীকে কখনও 
তিনি গণনা করিয়া টাকা দিতেন না, এক বা ছুই মুঠিতে যাহা 
উঠিত, তাহাই তিনি দিয়া ফেলিতেন। যতক্ষণ তাহার কিছু সম্বল 
থাকিত, পরিণাম না ভাবিয়| সৎকার্যেই হউক বা অন্য যে কোন 
কাধ্যেই হউক, ধলিমু্ির ন্যায় তিনি তাহা ব্যয় করিয়া ফ্ন্লিতেন। 

মধুসুদন কখনও হয়ত স্বীয় সাংসারিক ব্যয়নিৰ্ব্বাহের জন্য 
কিছু ঝণ করিয়া আনিয়াছেন, তখন কোন প্রার্থী আসিয়া! কিছু 
প্রার্থনা করিল, অমনি মধুসুদন প্রার্থীর আশাতিরিক্ত দান 
করিয়া! তাহাকে বিদায় করিলেন | 

একবার মধুসূদনের কোন বাল্যস্ুহ্ৃদ তাঁহার পরিচিত 
এক ব্যক্তিকে লইয়া তাহার নিকট একটি মোকদ্দমার 
পরামর্শের জন্য গিয়াছিলেন। মধুসুদন তাহাকে যথোচিত 
পরামর্শ দান করিলেন। অবশেষে সেই ব্যক্তি যখন মধুস্ুদনকে 
পারিশ্রমিক দিতে চাহিলেন, মধুস্থদন কিছুতেই তাহা! গ্রহণ 
করলেননা। অথচ সেইদিন মধুস্থদন একেবারে রিক্তহস্ত 
ছিলেন, একটি টাকাও তাহার হাতে ছিল al | 

সেই ব্যক্তি চলিয়| গেলে মধুসুদন তাহার বন্ধুকে বলিলেন £ 
“তুমি যখন তোমার পরিচিত ব্যক্তিকে সঙ্গে করিয়া আনিয়াছ, 

তখন কি আমি তাহার নিকট হইতে টাকা লইতে পারি? অথচ 
আজ আমার হাতে একটি পয়সাও নাই, অগ্যকার সংসারব্যয়- 
নির্বাহের জন্য তুমি আনাকে পাঁচটি টাকা ধার দিয়া ate ৷” 
শেষ অবস্থায় তিনি খণভারে ভয়ানকভাবে জজ্জরিত হইয়া 
পড়িয়াছিলেন। সামান্য দাসদাসী ও দোকানদার হইতে 
আৰম্ভ করিয়া আত্মীয়স্বজন, বন্ধু, পরিচিত, অপরিচিত 
অনেকের নিকট হইতেই তিনি খণ গ্রহণ করিয়াছিলেন | 
aqfaa সঙ্গে সঙ্গে তাহার মানসিক অশান্তিও বৃদ্ধি 
পাইয়াছিল। এই মানসিক অশান্তিনিবারণের জন্য মধুস্দন 
হয় কবিতা-রচনায় নিরত হইতেন, AVA বসিয়া বসিয়া মদ্যপান 
করিতেন। কবিতারচনায় যখন তাহার হৃদয়ের দাবানল 
নির্বাপিত হইত না, তখনই তিনি অতিরিক্তভাবে মদিরার, 
. আশ্রয় লইতেন। ; 
একদিন ব্যারিষ্টার মনোমোহন ঘোষ মহাশয় মধুসুদনের। 
সহিত সাক্ষাৎ করিতে যাইয়া দেখেন, মধুসূদন একটি ঘরে 
বসিয়া উহার দরজা-জানালা! বন্ধ ক্রিয়া দিয়া জলশৃন্য অতি উগ্ৰ 
AD পান করিতেছেন | মনোমোহনবাবু মধুসূদনের নিকট 
যাইয়া বলিলেন £ “একি ! আপনি একি করিতেছেন ! আপনি, 
কি জানেন না যে, ইহার পরিণাম কি হইবে 7” 
মধুসূদন বলিলেন £ “এই দ্বিপ্রহরের সময় এরূপ AT- 
পানের পরিণাম কি, তাহা আমি বেশ জানি, কিন্তু আমার 
আর অন্য উপায় নাই। ক্লেশ অল্প বলিয়াই আমি অস্ত্রের, 
পরিবর্তে মন্তের আশ্রয় লইয়াছি ৷” 

এইরূপ অত্যাচারে ও শারীরিক নিয়মলজ্ঘনের ফলে অল্প- 
দিনের মধ্যেই মযুস্থুদন নানা রোগে আক্ৰান্ত হইয়া পড়িলেন। 
উদরী, কণ্ঠনালীর প্রদাহ, হৃৎপিণ্ডের ক্রিয়ার ব্যাঘাত ইত্যাদি 
নানা দুরারোগ্য ও অতিশয় যন্ত্রণাদায়ক ব্যাধি তাহাকে আক্রমণ 
করিল। ভগবানের করুণায় তিনি সুন্দর স্বাস্থ্যের অধিকারী 
ছিলেন, কিন্ত অনিয়ম ও অমিতাচারের ফলে তিনি তাহা হইতে 
বঞ্চিত হইলেন ! ইহাকে ভগবানের অভিসম্পাত বলা যাইতে 
পারে। 

ব্যাধির যন্ত্রণা মধুস্থুদনকে যতটা কাতর করিয়াছিল, তাহা 
অপেক্ষা তাহাকে অধিকতর কাতর করিয়াছিল খণের দায়ে 
তাহাকে কারাগারে প্রেরণের জন্য খণদাতাদের ভীতিপ্রদর্শন। 
ইহাই তাহার পক্ষে সর্বাপেক্ষা, গুরুতর ক্লেশ ও অশান্তির 
কারণ হইয়াছিল। খণদায়ে কারাগারে মৃত্যু অপেক্ষা 
আত্মহত্যা করাই তিনি শ্ৰেয়; বলিয়া মনে করিতেন | 

্যারিষ্টারী ব্যবসায়ে আর উন্নতির আশ! নাই দেখিয়া 
TRA এই সময়ে মানভূমের অধীন পঞ্চকোটের রাজার 
আইন-উপদেষ্টার পদ গ্রহণ করিয়াছিলেন। এই কার্য্যটি স্থায়ী 
হইলে মধুস্থদনের অর্থাভাব অনেকটা দূরীভূত হইত। কিন্ত 


রাজার ব্যবহারে কিছুদিন পরেই তিনি এই কার্য্যটি পরিত্যাগ 
করিতে বাধ্য হইলেন। 


তের 


পঞ্চকোটের চাকরি পরিত্যাগ করিয়া মধুসূদন ১৮৭২ 
খৃষ্টাব্দে কলিকাতায় ফিরিয়া আসেন ৷ 

ব্যাধির আক্রমণে তাহার শরীর পূৰ্ব্ব হইতেই ভাঙ্গিয়। 
পড়িয়াছিল, কাজেই তিনি আর রীতিমত ব্যারিষ্টারী ব্যবসায় 
চালাইতে পারিলেন না | ই 

১৮৭৩ সালের্গকা হইতে ফিরিয়া আসার পর তাহার রোগ 

ংঘাতিক আকার ধারণ করিল। মন্ুস্থুদনের পত্নীও এই 

সময়ে কঠিন রোগে আক্রান্ত হইলেন। 

স্বামী-স্ত্রী উভয়েই রোগাক্রান্ত, চিকিৎসা ও পথ্যের অভাব, 
শিশু দুইটির রক্ষণাবেক্ষণ এবং তাহার উপর খণদাতাদের 
নিগীড়ন, yeah মধুস্থদনের জীবন একেবারে ছুবিবিষহ হইয়া 
উঠিল। 

এতদিন বন্ধুগণের প্রদত্ত সাহায্য ও খণগ্রহণের উপর নির্ভর 
করিয়াই মধুল্দনের দিন চলিতেছিল, কিন্তু তাহারও আর আশা 
ছিল ail পরের ewe অর্থের উপর নির্ভর করিয়া আর কয় 
দিন চলে? গৃহসজ্জা, পরিচ্ছদ ইত্যাদি বিক্ৰয় করিয়া কিছুদিন 
কোনপ্রকারে চলিল, কিন্তু সে সম্বলও ক্রমশঃ নিঃশেষ হুইয়া 
আসিল। এই সময়ে সত্য সত্যই তাহাদের অন্নাভাব উপস্থিত 
হইল। প্রায়ই তাহাদিগকে অনশনে কাটাইতে হইত | 

বঙ্গরঙ্গালয়ের অধ্যক্ষগণ এই সময় তাহাকে অভিনয়োপযোগী 
নাটক লিখিয়! দিবার জন্য অনুরোধ করেন। সে সময়ে 

Watt শারীরিক ও মানসিক অবস্থা নাটক লিখিবার 
উপযোগী ছিল না। কেবল অর্থাভাব দূর করিবার জন্যই তিনি 
ইহাতে হস্তক্ষেপ করিয়াছিলেন। এই নাটকখানির নাম 
‘মায়াকানন’। কিন্তু তিনি স্বয়ং ইহা সম্পূর্ণ করিয়া যাইতে 
পারেন নাই। পরে বঙ্গরঙ্গালয়ের অধ্যক্ষগণ তাহা শেষ করিয়া 
কবির মৃত্যুর পর গ্রন্থাকারে প্রকাশ কয়িয়াছিলেন ৷ 

মায়াকাননে' মধুলুদনের নিজের বিবাদময় জীবনই প্রতি- 
বিশ্বিত হইয়াছে । মধুস্থদনের জীবনের TNS নাটকখানিও 
মৰ্মভেদী আর্তনাদ ও দীর্ঘ নিশ্বাসে পরিপূর্ণ । 

সিন্ধুদেশে মায়াকানন নামে একটি গভীর অরণ্য ছিল। সেই 
অরণ্যে অরণ্যাধিষ্ঠাত্রী দেবীর এক পাষাণময়ী ae 
প্রতিষ্ঠিত ছিল। মায়াকানন সম্বন্ধে সিন্ধুদেশে এইরূপ জনপ্রবাদ 
প্রচলিত ছিল যে, যে লগ্নে সূর্য্যদেব কন্যারাশির সুবর্ণগৃহে প্রবেশ 
করেন, সেই লগ্নে যদি কোনও পবিভ্রম্মভাবা কুমারী কি 
কোনও পবিত্রন্বভাব অতিবাহিত যুবক এ দেবীর পদে 
পুষ্পাঞ্জলি প্রদান করেন, তবে তিনি কুমারী হইলে স্বীয় ভবিষ্যৎ 
স্বামীকে, আর পুরুষ হইলে আপনার পত্নীকৈ দেখিতে পান। 

একদিন সিন্ধুদেশের রাজপুত্র অজয় ও গান্ধার দেশের 
রাজকুমারী ইন্দুমতী উভয়েই আপন আপন ভবিষ্যৎ AA e 
পতি-সন্দৰ্শনের আশায় পরস্পরের অজ্ঞাতে মায়াকাননে প্রবেশ 
করিয়া উভয়কে দেখিতে পান কিন্তু অজয় ও ইন্দুমতীর মিলন 
ভগবানের অভিপ্রেত ছিল না। পরস্পরের প্রথম সাক্ষাতের 
ছুইবৎসর পরে উভয়েই মিলনে নিরাশ হইরা দেবীর সন্মুখে 

আত্মহত্যা করিতে বাধ্য হইয়াছিলেন।__ইহাই ‘মায়াকানন’- 
এর বৰ্ণিত বিষয় | 

মধুস্দনের মনে তখন আত্মহত্যা করিয়া শান্তিলাভের 
আকাজ্ঞ। জাগিতেছিল, তাই 'মায়াকাননে'ও তিনি সেই 
ভাবই:লিপিবদ্ধ করিয়াছিলেন ৷ ৰ 

যে অবস্থার মধ্যে ‘নায়াকানন’ রচিত হইয়াছিল,তাহা সত্যই 
বিস্ময়ের বিষয়। রোগের যন্ত্রণায় কখনও মধুস্থূদন অটৈতন্য 
হইয়া পড়িতেন, রক্তবমনে শরীর শীর্ণ ও দুৰ্ব্বল হইয়া পড়িত, 
অথচ সেই অবস্থায়ও কেবল অর্থকষ্ট দূর হইবে, এই আশায় 
অনুপ্রাণিত হইয়া তিনি ‘মায়াকানন’ রচনা করিয়াছিলেন। 
নিজের যখন লেখনীধারণের শক্তি থাকিত না, তখন কোন বন্ধু 
a পরিচিত ব্যক্তি নিকটে থাকিলে তাহার দ্বারাই কোন 
কোন অংশ লিখাইয়া লইতেন। এরূপ অবস্থায় গ্রন্থ যে 
নির্দোষ ও চিত্তাকৰ্ষক হইতে পারে না, তাহ! বলাই বাহুল্য | 

“মায়াকানন'-এর ন্যায় “বিষ না age’ নামক আর 
একখানি নাটকও মধুসুদন লিখিতে আরম্ভ করিয়াছিলেন। 
কিন্ত তাহাও তিনি শেষ করিয়া যাইতে পারেন নাই | 

বঙ্গরঙ্গালয়ের অধ্যক্ষগণ মধুসূদনকে যে পারিশ্রমিক' প্রদান 
করিয়াছিলেন, তাহার দ্বারা তাহার সাময়িক যথেষ্ট উপকার 
হইয়াছিল বটে, কিন্ত তাহাতে তাহার অভাব স্থায়িভাবে 
দূরীভূত হয় নাই। 

মধুস্থদন তখন বাংলা সাহিত্যের একজন প্রথিতযশা লেখক, 
প্রায় সকল শিক্ষিত ব্যক্তির সহিতই তিনি বিশেষরূপে 


a 

পরিচিত। মধুস্থূদন তখন যদি সাহায্যের জন্য তাহাদের কাছে 
আবেদন জানাইতেন, তবে যথেষ্ট অর্থাগম হইত। কিন্ত 
মধুসূদনের সে প্রবৃত্তি ছিল না। নিজের দুরবস্থা! সাধারণের 
গোচরীভূত করার ইচ্ছা তাহার ছিল al ৷ তিনি বরং সপরিবারে 
অনাহারে .থাকিতে পারিতেন, কিন্তু নিতান্ত আত্মীয় ও সুহৃদ 
ব্যতীত কাহারও নিকট কখনও নিজের gavel জ্ঞাপন করা 
তাহার স্বভাবসিদ্ধ ছিল না। বন্ধু-বান্ধবদিগেরও কোনও দোষ 
ছিল না, তাঁহার! তাহাকে যথেষ্ট অর্থনাহায্য করিয়াছিলেন ৷ 

মধুস্দনের দুরবস্থা সুচিত হইবার পরই তিনি কন্যা 
শশ্ষিষ্ঠার বিবাহ দিয়াছিলেন। এই সময়ে মধুস্থদনের অনেক 
বন্ধুই তাহাকে যথাযোগ্য সাহায্য করিয়াছিলেন ৷ 

মহারাণী স্বর্ণময়ী একবার মধুনুদনের গ্রস্থাবলী উপহার 
পাইয়। কবিকে পাঁচশত টাকা প্রদান করিয়াছিলেন | 

স্বদেশবৎসল ব্যারিষ্টার উমেশচন্দ্ৰ বন্দ্যোপাধ্যায় ও ব্যারিষ্টার 
মনোমোহন ঘোষ মধুক্গুদনকে যথেষ্ট অৰ্থসাহায্য করিয়াছিলেন | 
তাহাদের সাহায্য না পাইলে মধুস্দনের দুর্দশা আরও চরমে 
উঠিত, সন্দেহ নাই। তাহ| হইলে মধুল্ুদনের শিশুসন্তান 
ছুইটিকে সত্য সত্যই ভিক্ষাবৃত্তি অবলম্বন করিতে হইত | 

পূৰ্ব্বেই বলিয়াছি, খণদাতাদিগের উৎগীড়ন মধুসুদনের 
পক্ষে একান্ত অসহা হইয়া পড়িয়াছিল। তাহাদের নিকট হইতে 
অব্যাহতিলাভের জন্য মধুসূদন কিছুদিনের জন্য কলিকাতা 
হইতে অন্যত্র যাইয়া বাস করিতে মনস্থ করিয়াছিলেন | 

এই সময়ে উত্তরপাড়ার সুপ্রসিদ্ধ জমিদার বাবু জয়কৃষ্ণ 


মহাকৰি মাইকেল ৬৭ 
মুখোপাধ্যায় মধুস্থদনের দুর্দশার বিষয় অবগত হইয়া তাহাকে 
উত্তরপাড়ায় যাইতে অনুরোধ করেন। তদনুসারে AHMA 
তথায় গমন করিয়া গঙ্গাতীরস্থ প্রসিদ্ধ লাইব্রেরী-গৃহে তিন 
মাসকাল বাস করিয়াছিলেন। _ 

জয়কৃষ্ণ বাবু, তাহার পুত্র রাজা প্যারীমোহন ও তাহার 
পরিবারস্থ ব্যক্তিগণ মধুস্দনের প্রতি যথেষ্ট শ্রদ্ধা ও সম্মান 
প্রদর্শন করিতেন। তীহাঁদিগের এই সদয় সহানুভূতি ও 
সাহায্যে মধুসূদনের আথিক দুরবস্থা ও মানসিক ক্লেশ অনেক 
পরিমাণে প্রশমিত হইয়াছিল। তাহাদের সদ্যবহারে মধুস্থদন 
যারপরনাই পরিতোষ লাভ করিয়াছিলেন | 

উত্তরপাড়ায় অবস্থানকালে AGA একপ্রকার মৃত্যু- 
শয্যায় শায়িত ছিলেন। সেই অবস্থাতেও তাহার TRT- 
শীলনের বিরাম ছিল না। যেদিন তিনি একটু সুস্থ থাকিতেন, 
সেদিন তাহার প্রিয় কবি দান্তে ও মিণ্টন প্রভৃতির গ্রন্থবিশেষ 
হইতে কবিতা আবৃত্তি করিয়া সকলকে পরিতৃপ্ত করিতেন। 
কেহ তাহার সহিত সাক্ষাৎ করিতে আসিলে তিনি তাহার 
ভ্রমণবৃত্তান্ত ও অতীত জীবনের অভিজ্ঞতা বর্ণনা করিয়া 
তাহাকে আপ্যায়িত করিতেন | 

মধুসূদনের বন্ধু গৌরদাস বাবু প্রায়ই মধুন্ুদনকে দেখিবার 
জন্য উত্তরপাড়ায় যাইতেন। একদিন তিনি যাইয়া দেখিলেন, 
মধুসুদন একটি মলিন শয্যার উপর পড়িয়া রক্ত বমন 
করিতেছেন। তাঁহার পত্নী হেনরিয়েটা নিয় গৃহতলে পড়িয়া 
রোগের যন্ত্রণায় আর্তনাদ করিতেছেন। গৌরদাঁস বাবু তাহাকে 

শুশীষার জন্য অগ্রসর হইলে হেনরিয়েট! বলিলেন, “মৃত্যুর জন্য 
আমার ভয় নাই। আমার জন্য চিন্তা করিবেন না। যদি 
পারেন, আমার স্বামীর জীবন রক্ষা করুন ৷” 

গৌরদাস বাবু দেখিতে পাইলেন, গৃহের এক কোণে 
ডুক্তাবশিষ্ট কতকগুলি অন্ন পড়িয়া রহিয়াছে। মধুসূদনের 
AEI দুইটি তাহার দ্বারাই কিয়ৎক্ষণ পূৰ্ব্বে উদর পূর্ণ 
করিয়াছিল। সেই ভুক্তাবশিষ্ট অন্নের গন্ধে কতকগুলি মাছি 
আসিরা ভন্‌ ভন্‌ শব্দে ইতস্ততঃ উড়িয়া রোগীদিগকে বিরক্ত 
করিতেছিল। 

হায়, ‘মেঘনাদবধ’-এর কবি মধুস্থদনকে শেষ জীবন এইরূপ 
Wet অতিবাহিত করিতে হইয়াছিল! ইহা মধুস্থদনেরই 
স্বহস্তরোপিত RITI ফল। i 

উত্তরপাড়ায় Tes পীড়া ক্রমেই বৃদ্ধি পাইতে 


লাগিল। মৃত্যুর ৭ দিন পূৰ্ব্বে তিনি আবার কলিকাতায় 
ফিরিয়া আসিলেন ৷ ৰ 


চৌদ্দ 


মধুসুদন আবার কলিকাতায় ফিরিয়া আসিলেন বটে, কিন্তু 
স্বাধীনভাবে. সপরিবারে কলিকাতায় বাস করিতে পারেন, তখন 
তাহার অবস্থা সেরূপ ছিল না। নিদারুণ রোগে তিনি একেবারে 
উত্থানশক্তিরহিত হইয়া পড়িয়াছিলেন। কোনও দিক হইতে 
একটি পয়সাও যে আসিবে, সে আশাও ছিল না | 

এদিকে মধুন্থদনের পত্নী হেনরিয়েটার অবস্থাও শোচনীয় | 
কতক্ষণে তিনি পরলোকে গমন করিবেন, তাহারই অপেক্ষা 
মাত্র। কে তাহাদের সেবাশুআবা করিবেন, কে তাহাদিগকে 
Bad ও পথ্য দিবেন? 

সুতরাং মধৃস্থদনের বন্ধুগণ নিতে তাহার কন্যা 
শশ্মিষ্ঠার আশ্রয়ে রাখিয়া মধুস্থদনকে আলিপুর দাতব্য 
চিকিৎসালয়ে প্রেরণই স্থির করিলেন | 

বাংলার কবিকুলচুড়ামণির ভাগ্যে শেষে এই হইয়াছিল! 
এই সময় মধুসূদনের জীবন আরও ভয়ানক যন্ত্রণাময় হইয়া 
উঠিল। নিদারুণ রোগযন্ত্রণার মধ্যে যখনই তাহার সংজ্ঞা এক- 
একবার ফিরিয়া আসিত, তখনই শিশু দুইটি ও পত্নীর কথা স্মরণ 
করিয়া তাহার নয়নযুগল অশ্রুভারাক্রান্ত হইয়া আসিত! 
কখনও তিনি কষ্টে হৃদয়ের ভাব সংযত করিতেন, কখনও বা 
শিশুর ন্যায় কাদিতে আরম্ভ করিতেন | 

ক্রমে তাহার ও তাহার পত্নীর পীড়া শেষ দশায় উপনীত 


৭০ মহাকৰি মাইকেল 
হইল। কে কাহাকে ফেলিয়া আগে মহাপ্রস্থান করিবেন, 
তাহাই তীহাদের চিন্তার বিষয় হইল। : 

মধুস্দনের মৃত্যুর তিন দিন পূৰ্ব্বে তাহার পত্নী হেনরিয়েটা 
পরলোক গমন করিলেন। মধুস্থদনের এক পূর্ব্বতন ভৃত্য 
আলিপুর দাতব্য চিকিৎসালয়ে আসিরা মধুস্থদনকে এই নিদারুণ 
"দুঃসংবাদ প্রদান করিল । শুনিয়া agen কাতরম্বরে কহিলেন, 
“হায়, ভগবান্‌ ! আমাদের দুইজনকেই একত্র সমাধিস্থ করিলে 
না কেন? কিন্তু আমারও আর অধিক দিন বিলম্ব নাই, আমিও 
শীঘ্ৰই হেনরিয়েটার অনুগমন করিব 1 

হেনব্বিয়েটার অন্ত্যেষ্টিক্রিয়ার উপযুক্ত সংস্থান ছিল না। 
বন্ধু-বান্ধবদিগের সাহায্যে তাহ! একপ্রকার স্মুষ্ঠুভাবেই সম্পন্ন, 
হইল। মধুঙ্গদন যে পত্নীর সমাধির উপর শেষ অশ্ৰুপাত 
করিয়| হৃদয়ের বেদনাভার লাঘব করিবেন, তাহার পক্ষে সেই 
উপায়ও ছিল না। 

বাবু মনোমোহন ঘোষ ও তাহার আরও ছুই-একজন বন্ধু 
হেনরিয়েটার অন্ত্যেষ্টিব্ৰিয়| সম্পাদনের পর দাতব্য চিকিৎসালয়ে 
যাইয়া উপস্থিত হইলেন। পাছে অর্থাভাবে পত্নীর অন্ত্যেষ্টি 
্রিয়া অসম্পূৰ্ণ থাকে, এই আশঙ্কায় মধুস্থদনের হৃদয় পরিপূর্ণ 
ছিল। তিনি মনোমোহনবাবুকে দেখিয়া কহিলেন, “কেমন 
মনোমোহন, সকল ত ভদ্রোচিতভাবেই সম্পন্ন হইয়াছে? 
কোনও ক্ৰুটি ত হয় নাই ?” | 


মনোমোহনবাবু বলিলেন, “আমাদিগের এই অবস্থায় যাহা 
কিছু সম্ভব, তাহার কোন ক্রটিই হয় নাই |? 

মধৃসুদন কহিলেন, “মনোমোহন, তুমি যত্বের সহিত সেক্সপীয়র 
পড়িয়া, ম্যাকবেখের সেই কয়টি "পংক্তি কি তোমার মনে পড়ে ?” 
মনোমোহনবাবু জিজ্ঞাসা করিলেন, “কোন্‌ পংক্তি কয়টি ?” 
মধুসূদন বলিলেন, “লেডী ম্যাকবেথের মৃত্যুসংবাদ-শ্রবণে 
ম্যাকবেথ যাহা বলিয়াছিলেন। আমার স্মৃতিশক্তি বিলুপ্ত 
হইয়া আসিতেছে, কিছুই মনে পড়িতেছে ন|। কিন্ত দেখ 
দেখি, আমি সেই পংক্তি কয়টি আবৃত্তি করিতেছি, আমার 
কোন ভুল হয় কি না।” 
এই বলিয়া মধুস্দন ম্যাকবেথ হইতে সেই পংক্তি কয়টি 
আবৃত্তি করিয়া কহিলেন, “কেমন মনোমোহন, কোনও ভুল হয় 
নাই ত ?” ত 
মনোমোহন বাবু বলিলেন, “ঠিক হইয়াছে, কিছু ভুল হয় 
নাই। কিন্তু আপনি আরোগ্য লাভ করিবেন,কোনও চিন্তা নাই।” 
শুনিয়া মধুনুদন একটু ata করিলেন। সেই হাসির অর্থ 


, এই যে, আর আরোগ্য লাভ করিয়াছি! আমি যে কিরূপ 


আরোগ্য লাভ করিব, তাহা আমিই বুঝিতেছি | 

কিয়ৎক্ষণ পরে AIA মনোমোহনবাঁবুকে বলিলেন, 
“মনোমোহন, এই হাসপাতালের দাসদাসীদের সকলেই অর্থ- 
লোভী, অর্থ পাইলে তাহারা একটু যত্বসহকাঁরে সেবাযত্ব করে। 
যদি প্রত্যহ একটি করিয়াও টাকা ব্যয় করিতে পারিতাম, তবে 
হয়ত একটু শান্তিতে মরিতে পারিভাম। কিন্তু আমি যে 
একেবারে সম্বলহীন, আমার নিকট যে একটি কপা্দকও নাই |” 

মনোমোহনবাবু কহিলেন, “প্রতিদিন একটি করিয়া টাকা | 

আপনি নিশ্চিন্ত হউন, যেরূপেই হউক,তাহা সংগৃহীত হইবে |” 
মধুস্থুদন বলিলেন, “মনোমোহন, তোমাকে আর কি বলিব? 
দেখিও, আমার শিশু দুইটি যেন অন্নাভাবে কষ্ট না পায়৷” 
মনোমোহনবাবু বলিলেন, “আমার সন্তানেরা যদি অন্না- 
ভাবে কষ্ট না পায়, তোমার সন্তানেরাও পাইবে ন| |” 
মধুসুদনের মুখমণ্ডল আনন্দে উদ্ভাসিত হইয়া! উঠিল। তিনি 
মনোমোহনবাবুর হাত ধরিয়া কহিলেন, “ঈশ্বর তোমার মঙ্গল 
করুন |” 

ইহার পর মনোমোহনবাবু বিদায় গ্রহণ করিলেন। 

এই সাক্ষাতের পর মধুসুদন আর মাত্র তিনদিন জীবিত 
ছিলেন। এই তিনদিনের অধিকাংশ সময়েই তিনি তাহার অতীত 
জীবনের কাধ্যাবলী আলোচন! করিয়া অতিবাহিত করিতেন | 

কেহ তাহাকে দেখিতে আসিলে তিনি তাহার নিকট 
যুক্তকণ্ঠে আপনার জীবনের case স্বীকার করিতেন এবং 
অসদাচরণ ও উচ্ছ বলতার পরিণামফল কিরূপ বিষময়, তাহা - 
উল্লেখ করিয়া তাহাকে সাবধান হইতে বলিতেন। 

TQ পূৰ্ব্বদিন aeae কৃষ্ণমোহন বন্দ্যোপাধ্যায়কে 
সংবাদ দিয়া আনাইয়া মধুসুদন অনেকক্ষণ তাঁহার সহিত 
ধর্মালোচন! করিয়াছিলেন ৷ মধুস্থুদন ভগবানের নিকটে ক্ষমী- 
প্রার্থনা করিয়া বলিয়াছিলেন, «আমি সেই দয়াময়ের করুণার 
উপর নির্ভর করিয়! মরিতেছি। তিনি যে পাগীতাপীর উদ্ধারের 
সন্ত মহাপুরুষ যীশুখ্ৰীষ্টকে পৃথিবীতে পাঠাইয়াছিলেন, সে 
বিষয়ে আমার সম্পূর্ণ বিশ্বাস আছে 1” 

যে দিন মধুসুদন পরলোক গমন করেন, সেই দিন প্রাতে 
তাহার ভ্রাতুষ্ুুত্র ত্ৰৈলোক্যমোহন দত্ত তাহার সহিত দেখা 
করিতে আসিয়াছিলেন ৷ মধুসুদনের শরীর তখন নিস্তেজ, কথা 
বলিবার শক্তি প্রায় লুপ্ত হইয়া আসিয়াছিল। মধুস্থদন 
ত্ৰৈলোক্যমোহনকে বলিলেন, “ত্ৰৈলোক্যমোহন! আমার 
জীবনে কোনও আশাই পুর্ণ হইল ন| ! অনেক আক্ষেপ লইয়া 
অরিতেছি। এখন সে-সব বলিবার শক্তি নাই; তুমি আর 
এক সময়ে আসিও, অনেক কথা বলিবার আছে ।” 

সেই দিন, ১৮৭৩ খৃষ্টাব্দের ২৯শে জুন, রবিবার বেলা ছুই 
ঘটিকার সময় এই অমর কবির জীবন প্রদীপ নির্ববাপিত ssa | 
বাল্যে ধাহার সেবার জন্য দাসদাসীরা সৰ্ব্বদা ব্যগ্ৰ থাকিত, 
আজ তাহার এই মৃত্যুসময়ে তাহার মুখে একবিন্দু জলদানের 
জন্য হাসপাতালের ভৃত্য ও গুশ্রীধাকারিণীগণ ব্যতীত আর কেহ 
ছিল ন| ৷ রাজপথের ভিক্ষুক ও অনাথগণের সহিত বনের শ্রেষ্ট 
কবিও পরলোকে প্রস্থান করিলেন। বাঙ্গালীদিগের পক্ষে ইহা 
যে চিরদিনের ঘোর কলঙ্কের কথা, তাহাতে সন্দেহ নাই | 

যে কার্য্ের জন্য ভগবান্‌ মধুস্্দনকে পৃথিবীতে প্রেরণ 
করিয়াছিলেন, তাহা সম্পূর্ণ হইয়াছিল। মাতৃভাষার সমৃদ্ধিসাধন 
করিয়া মধুস্থদন বঙ্গভূমির যে উপকার করিয়া গিয়াছেন, তাহা 
APSR হৃদয়ে বাঙ্গালী চিরদিন স্মরণ করিবে। যতদিন বাংলা 
ভাষা থাকিবে, ততদিন তাঁহার স্বদেশবাসিগণ সত্যই তাঁহার 
কাব্য সমূহ হইতে 

“আনন্দে করিবে পান সুধা নিরবধি ৷” 


পনর 


মধুন্ছদনের মৃত্যুর পর তাহার মৃতদেহ অতি সাধারণ দরিদ্রের 
হ্যায় সমাহিত হইয়াছিল ! দেহ সমাহিত করিবার সময় কোনও 
ঘটা বা আড়ম্বর প্রদর্শিত হয় নাই। অর্থাভাবই তাহার 
একমাত্র কারণ নহে, প্রতিভার সমাদরের অভাবই তাহার 
একমাত্র কারণ। এই জন্য বঙ্গবাসী মাত্রেরই লজ্জিত হইবার 
কথা । বাংলা দেশে AGMA ধনবান ভক্ত ও বন্ধুর অভাব 
ছিল না; তাহাদিগের নিকট অর্থের প্রার্থনা জানাইলে সহজেই 
বহু অর্থ সংগৃহীত হইতে পারিত। কিন্তু সে বিষয়ে কাহারও 
লক্ষ্য ছিল না। ইহা যেমন মধুস্থদনের দুৰ্ভাগ্য, তদ্রুপ সমগ্র 
বাঙ্গালী জাতিরও অগৌরব। অন্য দেশ হইলে এইরূপ একজন 
মহাকবির যেরূপ আডম্বরসহকারে সমাধিদানের কার্ধ্য সম্পন্ন 
হইত, তাহার গৌরবজনক বিবরণ জাতির ইতিহাসে স্বৰ্ণাক্ষরে 
লিখিত থাকিত। কেবল বাংলা দেশ বলিয়াই ইহার অন্যথা 
হইয়াছিল! বাঙ্গালীর এই কলঙ্ক রাখিবার স্থান নাই ! 

AGMA দেহ যে স্থানে সমাহিত হইয়াছিল, সেই 
সমাধিস্থল বহুদিন অনাবৃত, ভগ্ন ও অনাদূত অবস্থায় 
পড়িয়া,ছিল। বাঙ্গালীরা তাহার প্রতি কোনও আদর বা শ্রদ্ধা 
প্রদর্শন করে নাই। অবশেষে বিধাতা বঙ্গদেশকে সেই কলঙ্ক 
হইতে রক্ষা করিয়াছেন ৷ 

১৮৮৮ খ্ৰীষ্টাব্দের ১ল| ডিসেম্বর ব্যারিষ্টার মনোমোহন ঘোষ 
মহাশয়ের চেষ্টায় মধুসূদনের সমাধির উপর একটি স্থৃতিস্তম্ভ 


মহাকবি মাইকেল ৭৫ 


স্থাপিত হইয়াছে। বাংলা দেশের বহু ধনবান ব্যক্তি এবং 
দরিদ্র সে জন্য অৰ্থসাহায্য প্রদান করিয়াছেন। সমাধিস্তত্ত- 
প্রতিষ্ঠাদিবসে বহু নরনারী তথায় উপস্থিত হইয়া অমর কবির 
প্রতি শ্রদ্ধা প্রদর্শন করিয়াছিলেন | 
মৃত্যুর কয়েক বৎসর পূৰ্ব্বে মধুস্থদন স্বয়ং তাহার যে, 
সমাধিলিপি রচনা করিয়া গিয়াছিলেন, তাহাই সমাধিস্তম্তের 
গাত্রে উৎকীর্ণ হইয়াছে । সেই সমাধিলিপি নিম্নরূপ £ 
“দাড়াও পথিকবর, জন্ম যদি তব 
বঙ্গে! তিষ্ঠ ক্ষণকাল! এ সমাধিস্থলে 
( জননীর কোলে শিশু লভয়ে যেমতি 
বিরাম ) মহীর পদে মহানিদ্রীবৃত 
দন্ত কুলোদ্ভব কৰি AAA | 
. যশোরে সাগরদাড়ী কপোতাক্ষতীরে 
জন্মভূমি, জন্মদাতা দত্ত মহামতি 
রাজনারায়ণ নামে, জননী জাহ্নবী ! 
_ মাইকেল মধুক্থদন দত্ত |”. 
এই সয়াধিস্তস্ত হয়ত কালের ধ্বংসলীলায় একদিন তাঁহার 
কুক্ষিগত হইয়া বিলীন হইয়া যাইবে! কিন্ত বঙ্গসাহিত্যের ক্ষেত্র 
হইতে অমর কৰি মধুনুদনের নাম কখনও বিলুপ্ত হইবে না। 
যতদিন বাংলা ভাবা ও সাহিত্য থাকিবে, ততদিন মধুদস্ুনের 
নাম সগৌরবে বিরাজিত থাকিবে, ততদিন বঙ্গবাসী শ্রদ্ধাতক্তির 
'সহিত কবি মধুন্থদনের ATA AAA করিবে। 
বাংলা ভাবায় অমিত্রাক্ষর ছন্দের প্রবর্তক বলিয়া মধুসূদন 


৭৬ মহাকৰি মাইকেল 


কবিদিগের মধ্যে শ্রেষ্ঠ আসন এবং এই জন্যঃ তিনি বাংলা 
সাহিত্যে অমরত্ব লাভ করিয়াছেন, কিন্ত তাহা ছাড়াও 
কতকগুলি নূতন বিবয়প্রবর্তনের জন্যও ALA অমর হইয়া 
রহিরাছেন। À 

অভিনয়োপযোগী প্রহসন, বিরোগান্ত নাটক এবং চতুর্দশপদী 
কবিতাও মধুন্দনের নূতন স্থষ্টি। বঙ্গসাহিত্যে মধস্থদনের পূৰ্ব্বে 
ইহার সম্পূর্ণ অভাব ছিল। মধুস্থদন সে অভাব পূৰ্ণ করিয়া 
এক নৃতন সম্পদের স্থষ্টি করিয়া গিয়াছেন। ইংরেজী শিক্ষিত- 
গণের মধ্যে তিনিই প্রথম পৌরাণিক ও এঁতিহাসিক ঘটনা 
অবলম্বন করিয়া নাটক এবং প্রাচীন বৈষ্ণৰ কবিদ্িগের আদর্শে 
কাব্য রচন। করিয়াছিলেন | 

বাংলা ভাবায় অমিত্রাক্ষর ছন্দ প্রবর্তন করিয়া মধুস্ুদন 
কেবল ইহাই প্রমাণ করেন নাই যে, বাংলা ভাবা সম্পূর্ণভাবেই 
অমিত্রাক্ষর ছন্দের উপযুক্ত, তিনি আরও প্রমাণ করিয়াছেন 
থে, বাংলা ভাবা যে কোনও বিষয়রচনা'র পক্ষেই উপযুক্ত | 

VOR সম্বন্ধে মধুস্থদনের দ্বিতীয় কাধ্যপ্রাচ্য ও পাশ্চান্ত্য 
আদর্শের সম্মিলন | বাংলার ভবিষ্যৎ সাহিত্য: যে “কেবল প্রাচ্য 
আদর্শে বা কেবল পাশ্চাত্য আদর্শে রচিত হওয়ার সম্ভাবনা 
নাই, প্রাচ্য ও প্রতীচ্য-_উভয় রীতির সম্মিলনেই বাংলার 
ভবিষ্যৎ সাহিত্য রচিত হইবে, TYAN কাব্যে তাহার সুন্দর 
দৃষ্টান্ত এদশিত হইয়াছে | ভারতীয় কবির মাধুৰ্য ও কোমলতার 
সঙ্গে পাশ্চাত্য কবিগণের ওজস্বিতা সন্মিলিত করিয়া মধুস্ুদন 
বাংলা পদ্যকে সমৃদ্ধিসম্পন্ন করিয়াছেন। 


মহাকবি মাইকেল _৭৭ 


মধুস্থদনের তৃতীয় কাৰ্য্য বাঙ্গালী পাঠকের রুচিদংস্কার। 
এখন আর শিক্ষিতসমাজ বিদ্যাসুন্দরের ন্যায় কবিতা পাঠ 
করিয়া পরিতৃপ্তি লাভ করিবে না, “মেঘনাদবধ” বাংলা সাহিত্যে 
যে আদর্শ স্থাপন করিয়াছে, বহু দিন পর্য্যন্ত তাহাই ভবিষ্যৎ 
বাংলা সাহিত্যের গতি নির্ণয় করিবে। কাব্যে, নাটকে, 
গীতি-কবিতায়, প্রহসনে_ সর্বত্রই মধুন্ুদনের প্রতিভা বাংলা! 
সাহিত্যের সম্পদ বৃদ্ধি করিয়াছে। 

মধুস্থূদন দেখিতে কৃষ্ণবৰ্ণ ছিলেন, কিন্তু তাহার মুখে চোখে 
এমনি একটা গ্রীতিময় ভাব ও প্রতিভার দীপ্তি ছিল যে, লোকে 
তাহাকে দেখিলে সহজেই তাহার প্রতি আকৃষ্ট হইত। তাহার 
প্রশস্ত ললাট, উজ্জল বিস্তৃত নয়নদ্বয় ও সতেজ সবল দেহ 
দেখিলে তিনি যে একজন প্রতিভাসম্পন্ন পুরুষ, তাহা সহজেই 
অনুমিত হইত। তাঁহার দেহ নাতিদীর্ঘ নাতিখৰ্ব্ব ছিল। 
প্রথম যৌবনে তাহার দেহ বেশ সবল ও সুগঠিত ছিল, প্রৌঢ়ত্বে 
উপনীত হইয়া তাহার শরীর অপেক্ষাকৃত স্থল হইয়াছিল। 
তাহার আকার-ইঞ্জিত ও প্রত্যেক কার্যে পুরুবোচিত ভাব 
ফুটিয়া উঠিত। কবিপ্রকতির ভাবপ্রবগতা তাহার প্রত্যেক 
বাক্যে ও প্রত্যেক কার্যে প্রকাশ পাইত। যৌবনাবধি তাহার, 
স্বাস্থ্য বেশ অটুট ছিল, কিন্ত পরে তাহার উচ্ছংজ্খলতাঁ ও 


অমিতাঁচারিতার ফলেই সেই সবল ও TU ভাঙ্গিয়া 


পড়িয়াছিল। মধুস্থদন যদি উচ্ছঙ্খল ও অমিতাচারী না হইতেন, 


তবে তিনি দীর্ঘজীবী হইয়া বঙ্গসাহিত্যের ভাণ্ডার আরও 
নানাবিধ matae পরিপূর্ণ করিতে পারিতেন। 


৭৮, মহাকবি মাইকেল 


আহার, আচারব্যবহার এবং পোশাক-পরিচ্ছদাদিতে 
মধুসুদন সম্পূৰ্ণ বিজাতীয় ভাব অবলম্বন করিলেও স্বদেশ ও 
স্বজাতির প্রতি তাহার হৃদয়ে বিন্দুমাত্র বিরুদ্ধ ভাব ছিল না, 
বরং স্বদেশকে, বিশেষতঃ তাহার জন্মভূমিকে তিনি বিশেষ শ্রদ্ধা 
ও গ্রীতির চক্ষে দর্শন করিতেন ৷ সাগরদাড়ীর প্রাকৃতিক 
সৌন্দর্য তিনি জীবনে ভুলিতে পারেন নাই। 
একবার একটি সভাস্থলে কতকগুলি লোক তাহাকে 
অভিনন্দন করিয়া তাহার বৈদেশিক ভাবপ্রিয়তার জন্য দুঃখ 
করিলে প্রত্যুত্তরে -মধুস্দন বলিয়াছিলেন, “বন্ধুগণ ! আমার 
বৈদেশিক পরিচ্ছদের জন্য আপনাদিগকে ছুঃখিত বা চিন্তিত 
হইতে হুইবে Al ; আমার পরিহিত কোট, বুট যদি কোনও দিন 
সাহেব হইয়াছি বলিয়া আমার বিশ্বাস জন্মাইয়! দেয়, তবে 
একবার একখানি দর্গণের দিকে চাহিলেই আমার সে ভ্রম 
দূরীভূত হইবে। আমার গাত্রবর্ণই আমাকে আমার জাতীয়ত্ব 
. স্মরণ করাইয়া দিবে ৷” 
ইউরোপ হুইতে প্রত্যাগত অনেকের ন্যায় তাহার এই ভ্রান্ত 
সংস্কার জন্মিয়াছিল যে, ইউরোপীয়দিগের সমকক্ষ হইতে হইলে 
আচারব্যবহাঁর ও অন্যান্য সকল বিষয়েই তাহাদিগের সদৃশ হওয়া 
আবশ্যক | তিনি বলিতেন, “আমাদিগের পূর্বপুরুষগণ যেমন 
মুসলমীন-রাঁজত্বে আহাধ্য, পরিচ্ছদ, গৃহসজ্জা প্রভৃতি ব্যাপারে 
মুসলমানী প্রথার অন্থুকরণ করিয়াছিলেন, ইংরেজ রাজহেও 
_ আমাদের তদ্ৰূপ ইংরেজী প্রথার অনুকরণ করা কর্তব্য 1৮৪ 
Bed সম্বন্ধে মধৃস্থদনের বিশ্বাস কিরূপ, তাহা জিজ্ঞাসা 


মহাকবি মাইকেল ৭৯ 


করা হইলে তিনি বলিতেন, “খৃষ্টধর্ম্ম জগতে সভ্যতাপ্রচারের 
একটি উপায় ; কেহ ইহার প্রতিবাদে কোন কথা বলিলে আমি 
তাহার সঙ্গে ways প্রবৃত্ত হইতে প্রস্তুত আছি। কিন্তু 
আমার মানসিক প্রবণত৷ হিন্দুধৰ্ম্মেরই দিকে ৷” 
বাস্তবিক হিন্দুভাব মধুস্থদনের হৃদয়ে বিশেষভাবেই বর্তমান 
fea বিজয়াদশমী প্রভৃতি উৎসবের দিনে তিনি কখনও 
কখনও এক অব্যক্তভাবে আত্মবিস্মৃত হইয়া পড়িতেন ৷. 
মধুস্থদন তাহার খিদিরপুরস্থ পৈতৃক ভবন তাহার কোনও 
বাল্যবন্ধুকে বিক্রয় করিয়াছিলেন। তাহার এই বাল্যবন্ধু . 
মধুল্ুদনের জননীকে মা বলিয়া ডাকিতেন। একবার জগদ্ধাত্ৰী 
পুজার নিমন্ত্ৰণে মধুস্থদন এই বাটাতে নিমন্ত্ৰিত হইয়া প্রতিমা- 
দর্শনে এতই মুগ্ধ হইয়াছিলেন যে, তিনি অনবরত অশ্ৰুপাত 
করিতে লাগিলেন। আপনার শৈশবের ঘটনাবলীর সঙ্গে 
afol জননীর স্মৃতি মনে উদিত হওয়ায় তিনি মাতার উদ্দেশ্যে 
বলিয়াছিলেন, “a! তোমার যোগ্য পুত্র তোমার গৃহ কেমন 
সাজাইয়াছে! আমি তোমার অযোগ্য সন্তান, আমার দ্বারা 
তোমার কোনও অভিলাষই পূর্ণ হয় নাই; আমি তোমাকে 
কষ্ট দিয়াছি মাত্ৰ ৷) i 
বাঙ্গালীর হৃদয়ের মধুরতা ও কোমলতা মধুস্থদনের অনেক 
কার্যে প্রকাশিত হইত। খৃষ্টধর্মগ্রহণের পর মধুসূদন যে 
ছুই-একবার তাঁহার জন্মভূমি সাগরদাড়ী গ্রামে গিয়াছিলেন, 
প্রত্যেক বারেই আত্মীয় ও প্রতিবাঁসিগণের সহিত সাক্ষাৎ করিয়া 
অতি মধুর ব্যবহারে তিনি সকলকে আপ্যায়িত করিয়াছিলেন। 

দেশের কোন আত্মীয় কলিকাতায় আসিয়া তাহার সহিত 
দেখা করিলে তিনি পরম যত্নে অতি মধুরভাবে তাহাকে 
অভ্যর্থনা করিতেন। 

মধুস্থদনের চরিত্রে নৈতিক গ্লানি যথেষ্টই ছিল” কিন্ত 
ACR, পরপ্রীকাতরতা, কুটিলতা, Gavi প্রভৃতি নীচভাব 
কদাপি তাহার হৃদয়ে স্থান পায় নাই। মধুনুদন যদি মিতাচার 
ও আত্মদংযমে অভ্যস্ত হইতেন, তবে যে তাহার পারিবারিক 
জীবন অতি সুখময় হইত, তাহাতে কোঁনই সন্দেহ নাই। 

TAD যতই বিদ্বান, বুদ্ধিমান্‌ ও প্রতিভাবান্‌ হউক, ধৰ্ম্মভাব 
না থাকিলে এবং আত্মসংযম ও মিতাচার হইতে ভ্রষ্ট হইলে 
তাহার জীবন যে ভয়ানক বিষয় হইয়! পড়ে, মধুসূদন আমা- 
দিগকে সেই শিক্ষাই দিয়! গিয়াছেন। ; 

হিন্দু স্কুলের খ্যাতনামা শিক্ষক স্বৰ্গীয় হরলাল রায় মহাশয় 
ALITA সম্বন্ধে যথার্থই বলিয়াছেন £ 

“নামে মধু, হৃদে মধু, বাক্যে মধু যার, 
এহেন মধুরে ভুলে সাধ্য আছে কাঁর ?” ৮ 
বর্তমানে বঙ্গসাহিত্যসেবিগণের একান্ত উৎসাহ ও চেষ্টায় 
TRTA মৃত্যুবাধিকী দিবসে তাহার সমাধিক্ষেত্রে একটি 
সভার অনুষ্ঠান হইয়া থাকে। তাহার জন্মদিবসেও তাহার 
জন্মভূমি সাগরদাড়ীতে সম্প্রতি একটি উৎসব অনুষ্ঠিত হইতে , 
আরম্ভ হইয়াছে। ইহা যে কবির প্রতি দেশবাসীর শ্রদ্ধা ও 

